hotchpotch/miracl-hf-unified huggingface dataset:
สารัตถะ
ในทางปรัชญา สารัตถะ () คือคุณลักษณะหรือภาวะอันเป็นเนื้อแท้ ซึ่งทำให้สิ่งหนึ่ง ๆ เป็นตัวของตัวเอง แตกต่างจากสิ่งอื่น ๆ คตินิยมที่ยอมรับว่าสารัตถะมีอยู่จริง เรียกว่าสารัตถนิยม (essentialism)
แต่ละคตินิยมมีทัศนะเกี่ยวกับสารัตถะของมนุษย์ต่างกันไป นักเหตุผลนิยมถือว่าความมีเหตุผลเป็นสารัตถะของมนุษย์ อัตถิภาวนิยมว่าเป็นเสรีภาพ บางศาสนาถือว่าเป็นวิญญาณ เป็นต้น
คลองสิบ
คลองสิบ เป็นคลองซอยคลองที่ 10 ที่เชื่อมต่อคลองหกวาสายบน คลองแปดวา และคลองหกวาสายล่างเข้าด้วยกัน นับจากฝั่งขวาของแม่น้ำเจ้าพระยา ขุดโดยบริษัทขุดคลองแลคูนาสยาม ในสมัยรัชกาลที่ 5 ตามโครงการทุ่งรังสิต เพื่อการพัฒนาพื้นที่ทำนาเพาะปลูกข้าว รวมถึงใช้เป็นที่ตั้งถิ่นฐาน ระหว่างปี พ.ศ. 2435 - 2447 หลังคลองหกวาสายบนและสายล่างแล้วเสร็จ ปัจจุบันคลองสิบเริ่มต้นจากคลองระพีพัฒน์แยกตก อำเภอหนองเสือ จังหวัดปทุมธานี ผ่านอำเภอธัญบุรี แล้วไปสิ้นสุดที่คลองสนาม ในเขตหนองจอก กรุงเทพมหานคร
คลองสิบสาม
คลองสิบสาม ขุดโดยบริษัทขุดคลองแลคูนาสยาม ตามโครงการทุ่งรังสิต ซึ่งมีขึ้นเพื่อการพัฒนาที่ดิน และพื้นที่ทำนาเพาะปลูกข้าว รวมถึงใช้เป็นที่ตั้งถิ่นฐาน ระหว่างปี พ.ศ. 2435 - 2447 ในสมัยรัชกาลที่ 5 หลังคลองหกวาสายบนและสายล่างแล้วเสร็จ เป็นคลองซอยคลองที่ 13 นับจากฝั่งขวาของแม่น้ำเจ้าพระยา ที่เชื่อมต่อคลองหกวาสายบน คลองแปดวา และคลองหกวาสายล่างเข้าด้วยกัน คลองสิบสามเริ่มต้นจากหกวาสายบน หรือคลองระพีพัฒน์ เป็นเส้นแบ่งเขตอำเภอหนองเสือ จังหวัดปทุมธานี กับอำเภอหนองแค จังหวัดสระบุรี ผ่านเข้าสู่อำเภอหนองเสือ อำเภอธัญบุรี ปทุมธานี และไปสิ้นสุดที่คลองแสนแสบ เขตหนองจอก กรุงเทพมหานคร
เจ้าชายฌ็อง-เบแดล บอกาซา มกุฎราชกุมารแห่งแอฟริกากลาง
เจ้าชายฌ็อง-เบแดล บอกาซา มกุฎราชกุมารแห่งแอฟริกากลาง () หรือ ฌ็อง-เบแดล บอกาซา จูเนียร์ () หรือ ฌ็อง-เบแดล บอกาซาที่ 2 () (ประสูติ 2 พฤศจิกายน ค.ศ. 1973) เป็นพระโอรสในสมเด็จพระจักรพรรดิโบคัสซาที่ 1 แห่งแอฟริกากลางกับสมเด็จพระจักรพรรดินีแคทเธอรีนแห่งแอฟริกากลาง พระองค์ทรงได้รับการสถาปนาพระอิสริยยศเป็นมกุฎราชกุมารเมื่อพระบิดาของพระองค์ครองราชย์ ต่อมาพระบิดาของพระองค์ถูกปฏิวัติ และต้องกลายเป็นผู้อ้างสิทธิในราชบัลลังก์ เมื่อพระบิดาของพระองค์เสด็จสวรรคต พระองค์จึงเป็นประมุขราชวงศ์โบคัสซาและเป็นผู้อ้างสิทธิในราชบัลลังก์จักรวรรดิแอฟริกากลางพระองค์ต่อมา
หม่อมเจ้านิตยากร วรวรรณ
หม่อมเจ้านิตยากร วรวรรณ อดีตสมาชิกสภาผู้แทนราษฎรจังหวัดพระนครศรีอยุธยา
หม่อมเจ้านิตยากร เป็นพระโอรสพระองค์ที่ 10 ในพระเจ้าบรมวงศ์เธอ พระองค์เจ้าวรวรรณากร กรมพระนราธิปประพันธ์พงศ์ และหม่อมผัน วรวรรณ ประสูติเมื่อวันพุธที่ 5 เมษายน พ.ศ. 2436 ตรงกับปีมะเส็ง ทรงเข้ารับการศึกษาที่วังวรวรรณ โรงเรียนราชวิทยาลัย (โรงเรียน ภ.ป.ร. ราชวิทยาลัย ในพระบรมราชูปถัมภ์) และโรงเรียนนายร้อยทหารบก ตามลำดับ
วันที่ 11 กรกฎาคม พ.ศ. 2456 ทรงผนวชเป็นพระภิกษุ ณ พระอุโบสถ วัดพระศรีรัตนศาสดาราม โดยมีสมเด็จพระเจ้าบรมวงศ์เธอ กรมพระยาวชิรญาณวโรรส เป็นพระอุปัชฌาย์ พระเจ้าวรวงศ์เธอ กรมหมื่นชินวรสิริวัฒน์ เป็นพระกรรมวาจาจารย์ ผนวชแล้วไปจำพรรษา ณ วัดบวรนิเวศราชวรวิหาร
ต่อมาได้ทรงถวายตัวเป็นมหาดเล็กในพระบาทสมเด็จพระปกเกล้าเจ้าอยู่หัว (รัชกาลที่ 7 ) ในขณะที่ยังดำรงพระอิสริยยศเป็น สมเด็จเจ้าฟ้าประชาธิปกศักดิ์เดช ในขณะที่ทรงมียศเป็น นายร้อยเอก (ร.อ.) ได้เกิดสงครามโลกครั้งที่หนึ่งขึ้น ได้ทรงอาสาไปราชการสงครามในตำแหน่งผู้บังคับกอง ในราชการครั้งนั้นทรงได้รับพระราชทานเครื่องราชอิสริยาภรณ์อันมีศักดิ์รามาธิบดีชั้นอัศวิน และได้รับเครื่องอิสริยาภรณ์เลฌียงดอเนอร์ของประเทศฝรั่งเศส อีกด้วย
ในรัชกาลพระบาทสมเด็จพระปกเกล้าเจ้าอยู่หัว ทรงพระกรุณาโปรดเกล้าฯ ให้เป็นราชองค์รักษ์ ต่อมาได้กราบถวายบังคมลาออกจากราชการมาประกอบอาชีพส่วนตัวบริหารกิจการรถไฟสายท่าเรือ–พระพุทธบาท และยังทรงได้รับการเลือกตั้งเป็นสมาชิกสภาผู้แทนราษฎรของจังหวัดพระนครศรีอยุธยาอีกด้วยถึง 2 สมัย ในสังกัดพรรคสหชีพ โดยทรงได้รับเลือกครั้งแรกในการเลือกตั้งเมื่อเดือนสิงหาคม พ.ศ. 2489 แทนที่ นายปรีดี พนมยงค์ ที่ลาออกไปก่อนหน้านั้นจากการสวรรคตของพระบาทสมเด็จพระปรเมนทรมหาอานันทมหิดล (รัชกาลที่ 8) โดยบทบาทในทางการเมืองของ ม.จ.นิตยากร เป็นที่โดดเด่นมาก ถือเป็น ส.ส. ที่ฝีปากจัดจ้าน กล้าพูดกล้าวิจารณ์ จนได้รับฉายาว่า "เห่าหม้อ" จากการที่เมื่อทรงปราศรัยหรือพูดจบ มักจะลงท้ายด้วยคำว่า "เห่าหม้อ" ทุกครั้ง
ชีวิตส่วนพระองค์ ทรงสมรสกับหม่อมแก้ว เอี่ยมจำนงค์ มีโอรสและธิดารวมทั้งหมด 8 ท่าน คือหม่อมเจ้านิตยากร วรวรรณ มีธิดากับหม่อมเล็ก คือพระองค์ได้ถึงชีพิตักษัยเมื่อวันอังคารที่ 16 มีนาคม พ.ศ. 2514 สิริชันษาได้ 77 ปีเศษ
เหตุการณ์โจมตีเรือประมงไต้หวันโดยยามชายฝั่งฟิลิปปินส์
เหตุการณ์โจมตีเรือประมงไต้หวันโดยยามชายฝั่งฟิลิปปินส์, หรือเป็นที่รู้จักคือเหตุการณ์การโจมตีเรือกวังต้าซิ่งหมายเลขที่ 28 เมื่อวันที่ 9 พฤษภาคม พ.ศ. 2556 ณ ช่องแคบบาลินตัง ซึ่งเป็นเขตเศรษฐกิจทับซ้อนระหว่างสองประเทศ โดยเรือยามชายฝั่งฟิลิปปินส์ (รหัสเรือ MCS-3001)
ได้ยิงโจมตีเรือประมงสัญชาติไต้หวัน (เรือกวังต้าหมิงหมายเลขที่ 28) จนทำให้ชาวประมงชื่อหง สวือเฉิงเสียชีวิต
เนื่องจากช่องแคบปาซวื่อเป็นน่านน้ำร่วมระหว่างไต้หวันกับฟิลิปปินส์และเป็นแหล่งจับปลาทูน่าขนาดใหญ่ โดยแต่เดิมการประมงส่วนใหญ่นั้นเป็นของไต้หวัน จนกระทั่งปีล่าสุดชาวฟิลิปปินส์ก็ได้มีการทำประมงด้วยรัฐบาลของฟิลิปปินส์จึงได้เริ่มทำการจับกุมเรือไต้หวันที่เข้ามาละเมิดอาณาเขต
ทั้งที่น่านน้ำนี้เป็นน่านน้ำร่วมระหว่างสองประเทศและอีกทั้งกรณีพิพาททางทะเลระหว่างสองประเทศก็มีอยู่ตลอด แต่รัฐบาลฟิลิปปินส์ก็มีนโยบายมีจีนประเทศเดียวนั่นคือจีนแผ่นดินใหญ่ ไม่ใช่ไตัหวัน จึงทำให้การเจรจาตกลงระหว่างประเทศไม่เป็นรูปเป็นร่าง
เมื่อวันที่ 9 พฤษภาคม พ.ศ. 2556 เวลาห้านาฬิกาตามเวลาท้องถิ่นเรือประมงกวังต้าซิ่งหมายเลขที่ 28 ได้เข้ามาจับปลาอยู่ในช่องแคบปาซวื่อ (19.83 เหนือ, 123.4 ตะวันออก) และเวลาเก้านาฬิกาสี่สิบห้านาที (19.96 เหนือ, 122.96 ตะวันออก) ได้ถูกโจมตีโดยปืนกลจากเรือลาดตระเวนของฟิลิปปินส์จนกระทั่งนายหง สวือเฉิงถูกยิงเสียชวิต และเวลาบ่ายโมงสี่นาทีเรือลาดตระเวนไต้หวันได้รับรายงานว่าเรือประมงดังกล่าวอยู่ที่ตำแหน่ง (20.12 เหนือ, 123.02 ตะวันออก) โดยรัฐบาลฟิลิปปินส์ได้ประกาศจากบาลินตังว่าบริเวณนี้อยู่ในอาณัติของฟิลิปปินส์ ณ ขณะนั้นเรือลาดตระเวนไต้หวันพบเรือสองลำซึ่งเรือลาดตระเวนของฟิลิปปินส์กำลังพุ่งเข้าไปชนกับเรือประมงดังกล่าวพร้อมกับกำลังยิงสวนมาที่เรือลาดตระเวนของไต้หวัน ซึ่งไม่ทราบสาเหตุการยิงและกล่าวว่าในระยะ 164 ไมล์ทะเลจากอีลูนบีทางตะวันออกเฉียงใต้เป็นน่านน้ำของไต้หวัน โดยรัฐบาลฟิลิปปินส์เองก็ไม่ทราบสาเหตุถึงการยิงโจมตี และยอมรับว่าเจ้าหน้าที่ทำผิดกฎหมายและเป็นการคุกคามเรือจากไต้หวัน ทางเรือลาดตระเวนไต้หวันได้ประกาศว่าหากมีการพบเรือประมงไต้หวันต้องมีการแจ้งก่อนนอกจากนี้ ยังพบเรือจับปลาไต้หวันใกล้ ๆ อีกลำคือ "หมิงเจวิ้งฝูหมายเลขที่ 12" แต่ไม่ได้ถูกโจมตีเหมือนกับเรือกวังต้าซิ่งหมายเลขที่ 28 ถูกไล่ล่ากว่าสามชั่วโมง
ผู้ที่เสียชีวิตจากเหตุการณ์คือนายซวือเฉิง แซ่หง อายุ 65 ปี เป็นชาวเกาะหลิวฉิว จังหวัดผิงตง และเสียชีวิตบนเรือดังกล่าว
ในช่วงเช้าของวันที่ 11 พฤษภาคม ศพของนายหงจังอยู่กับเรือกวังต้าซิ่งหมายเลขที่ 28 และเรือดังกล่าวได้แล่นกลับไปยังเกาะหลิวฉิว โดยสำนักงานอัยการได้ออกคำสังให้มีการตรวจสอบร่องรอยกระสุนซึ่งพบจำนวนกระสุนทั้งสิ้น 52 รูบนเรือดังกล่าว และสถาบันนิติเวชก็ได้สืบสาเหตุการตายของเหยื่อ แต่ด้วยอุปกรณ์ในท้องถิ่นที่มีอยู่จำกัด ทำให้ศพต้องถูกย้ายไปตรวจสอบที่เกาซวง โดยผลจากชันสูตรศพพบว่าถูกยิงบริเวณคอด้านซ้ายแค่นัดเดียวและโดนหลอดเลือดแดง หลอดลม และหลอดอาหาร
การหมุนเปลี่ยนท่าทารกจากภายนอก
การหมุนเปลี่ยนท่าทารกจากภายนอก () เป็นหัตถการทางสูติศาสตร์ ทำเพื่อหมุนเปลี่ยนท่าของทารกที่อยู่ในท่าที่มีส่วนนำเป็นส่วนอื่น เปลี่ยนเป็นมีส่วนนำเป็นศีรษะ เพื่อให้สามารถคลอดทางช่องคลอดได้
ความเสี่ยงที่อาจเกิดขึ้นได้บ่อย เช่น สายสะดือพันกันหรือพันคอ รกลอกตัว คลอดก่อนกำหนด ถุงน้ำคร่ำแตกก่อนกำหนด และทำให้แม่เจ็บได้มาก
เดวิด อาร์มสตรอง-โจนส์, เอิร์ลที่ 2 แห่งสโนว์ดอน
เดวิด อัลเบิร์ต ชาร์ลส์ อาร์มสตรอง-โจนส์, เอิร์ลที่ 2 แห่งสโนว์ดอน () พระโอรสในเจ้าหญิงมาร์กาเรต เคาน์เตสแห่งสโนว์ดอน กับอันโทนี อาร์มสตรอง-โจนส์, เอิร์ลที่ 1 แห่งสโนว์ดอน เกิดเมื่อวันที่ 13 พฤศจิกายน พ.ศ. 2504 เขาเป็นพระราชนัดดาในสมเด็จพระเจ้าจอร์จที่ 6 แห่งสหราชอาณาจักร ทั้งยังเป็นพระภาคิไนยใน สมเด็จพระราชินีนาถเอลิซาเบธที่ 2 แห่งสหราชอาณาจักร เขาอยู่ในลำดับโปเจียมพระราชวงศ์ฝ่ายหน้าเป็นคนที่ 10 เขาคือผู้สืบทอดตำแหน่งเอิร์ลแห่งสโนว์ดอน<
เดวิด อาร์มสตรอง-โจนส์, ไวเคานต์ลินลีย์ เป็นพระโอรสคนใหญ่ใน เจ้าหญิงมาร์กาเรต เคาน์เตสแห่งสโนว์ดอน และ อันโทนี อาร์มสตรอง-โจนส์ เกิดเมื่อวันที่ 3 พฤศจิกายน พ.ศ. 2504 ณ โรงพยาบาลพอร์ตแลนด์ เดวิด เป็นพระภาคิไนยในสมเด็จพระราชินีนาถเอลิซาเบธที่ 2 แห่งสหราชอาณาจักร และเป็นพระราชนัดดาใน สมเด็จพระเจ้าจอร์จที่ 6 แห่งสหราชอาณาจักร และถูกจัดให้อยู่ในลำดับที่ 20 ในการสืบราชสันตติวงศ์แห่งราชบัลลังก์สหราชอาณาจักร
เดวิดเข้ารับการศึกษาในพระราชวังบักกิงแฮม ตอนอายุได้ 5 ขวบ ซึ่งเขาได้เข้าศึกษาพร้อมกับ เจ้าชายแอนดรูว์ ดยุกแห่งยอร์ก ลูกพี่ลูกน้องของเดวิด จากนั้นได้ศึกษาต่อ ณ พระราชวังเค็นซิงตัน จากนั้นเดวิดได้ทูลต่อพระมารดาว่า "เสด็จแม่ ผมชอบเรียนช่างผีมือและอยากเป็นช่างไม้" ซึ่งเจ้าหญิงมาร์กาเร็ตก็ได้มีพระอนุญาตแต่ก็เสด็จไปดูเป็นระยะๆด้วยทรงห่วงพระโอรส ณ ดอร์เซ็ต ในขณะที่เขามีอายุได้ราว 20 ปี สมเด็จพระราชินีนาถเอลิซาเบธที่ 2 ผู้เป็นพระมาตุจฉา ได้ตรัสกับเขาว่า "โตขึ้นมากแล้ว ต่อไปหลานอยากเป็นอะไรรึ" เดวิดได้ทูลไปว่า "หลานอยากเรียนช่างไม้อย่างที่หลานเคยทูลเสด็จแม่ไว้พะย่ะคะทูลหม่อมป้า"
หลังจากที่บิดาของเขาได้ถถึงแก่กรรมลง เดวิดได้สืบทอดเป็น เอิร์ลที่ 2 แห่งสโนว์ดอน และตำแหน่ง ไวเคานต์ลินลีย์จึงตกไปเป็นของบุตรชายคนโตของเขา
เซเรนา อาร์มสตรอง-โจนส์, เคาน์เตสแห่งสโนว์ดอน
เลดี้ เซเรนา อัลเลย์เน อาร์มสตรอง-โจนส์, เคาน์เตสแห่งสโนว์ดอน () (เกิด 1 มีนาคม 1970) เป็นสมาชิกราชวงศ์วินด์เซอร์ โดยการสมรสกับเดวิด อาร์มสตรอง-โจนส์, ไวเคานต์ลินลีย์ พระโอรสในเจ้าหญิงมาร์กาเรต เคาน์เตสแห่งสโนว์ดอน กับอันโทนี อาร์มสตรอง-โจนส์, เอิร์ลที่ 1 แห่งสโนว์ดอน เธอมีลำดับโปเจียมพระราชวงศ์ฝ่ายใน ลำดับที่ 13
เลดีซาราห์ แชตโท
เลดี้ ซาราห์ ฟรานเซส เอลิซาเบธ แชตโท () พระธิดาในเจ้าหญิงมาร์กาเรต เคาน์เตสแห่งสโนว์ดอน กับอันโทนี อาร์มสตรอง-โจนส์, เอิร์ลที่ 1 แห่งสโนว์ดอน เกิดเมื่อวันที่ 1 พฤษภาคม พ.ศ. 2507 เธอเป็นพระราชนัดดาในสมเด็จพระเจ้าจอร์จที่ 6 แห่งสหราชอาณาจักรและอยู่ในลำดับโปเจียมพระราชวงศ์ฝ่ายในเป็นคนที่ 14 ทั้งนี้เธออยู่ในอันดับที่ 23 ในการสืบราชบัลลังก์
เพื่อเธอ
เพื่อเธอ เป็นละครโทรทัศน์ไทย ผลิตโดย บริษัท เอ็กแซ็กท์ จำกัด สร้างจากเค้าโครงเรื่องโดย กษิดินทร์ แสงวงศ์, ถกลเกียรติ วีรวรรณ ถูกนำไปสร้างเป็นละครโทรทัศน์ 2 ครั้ง ในปี พ.ศ. 2537 (ช่อง 5) และ พ.ศ. 2559 (ช่องวัน)
ครั้งแรกเมื่อปี พ.ศ. 2537 บทโทรทัศน์โดย กษิดินทร์ แสงวงษ์ กำกับการแสดงโดย ถกลเกียรติ วีรวรรณ นำแสดงโดย ศักดิ์สิทธิ์ แท่งทอง, คัทลียา แมคอินทอช, กรรชัย กำเนิดพลอย, รุจน์ รณภพ, นรากร โลหะชาละ, อัญชลี หัสดีวิจิตร, สะแกวัลย์ ยงใจยุทธ, เหมือนฝัน บัณฑิตสกุล, ทัศน์วรรณ เสนีย์วงศ์ ณ อยุธยา
ครั้งที่สองปี พ.ศ. 2559 บทโทรทัศน์โดย ทีมไรท์เตอร์แลป กำกับการแสดงโดย กรัณย์ คุ้มอนุวงศ์ นำแสดงโดย พุฒิชัย เกษตรสิน, เอสเธอร์ สุปรีย์ลีลา, ณัฏฐ์ เทพหัสดิน ณ อยุธยา, สันติสุข พรหมศิริ, คีรติ มหาพฤกษ์พงศ์, วราไพรินทร์ ลภัสนิธิโรจน์, หทัยภัทร สมรรถวิทยาเวช, พิมพ์จิรา เจริญลักษณ์, อรอนงค์ ปัญญาวงศ์, พงษ์พันธ์ เพชรบัณฑูร, ศตวรรษ ดุลยวิจิตร, สุรวุฑ ไหมกัน, ทัตพงษ์ พงษทัต, ภัทรพล กันตพจน์, อรุชา โตสวัสดิ์
ชานนท์ เป็นเพียงพนักงานระดับล่างคนหนึ่ง ได้รับความไว้วางใจจาก ประภาส นักธุรกิจใหญ่แห่งเทวินทร์กาเม้นต์ที่เขาทำงานอยู่เลื่อนตำแหน่งให้เป็นหัวหน้า ท่ามกลางความไม่พอใจของ อธิเบศร์ หลานชายของประภาสที่คิดว่าตัวเองจะได้ตำแหน่งนี้ อธิเบศร์จึงทำทุกวิถีทางเพื่อกำจัดชานนท์ให้พ้นออกจากบริษัท ชานนท์เป็นคนดี ทำงานด้วยความซื่อสัตย์ และเป็นที่รักต่อเพื่อนร่วมงาน ประภาสได้แนะนำให้ชานนท์รู้จักกับ อันธิกา ลูกสาวเพียงคนเดียวของประภาส ชานนท์กับอันธิกาสนิทสนมจนกลายเป็นความรักและตกลงปลงใจที่จะแต่งงานกัน ในวันหมั้นชานนท์ถูกจับตัวข้อหาขโมยสินค้าในโกดัง เขาจำนนและยอมรับผิดทุกอย่างเพื่อรักษาชื่อเสียงของบริษัทและคนที่ตนรัก ชานนท์ติดคุกอยู่หลายปี เขากลายเป็นคนที่มีคดีติดตัว ไม่มีใครต้องการ แต่ด้วยความดีที่ชานนท์สั่งสมมาทำให้เขารอดพ้นจากภยันตรายทั้งปวงและกลับมาใช้ชีวิตรักร่วมกับอันธิกาอีกครั้ง
คลีโอพัตราที่ 1
คลีโอพัตราที่ 1 ไซรา () () เป็นเจ้าหญิงแห่งจักรวรรดิเซลูซิดโดยการอภิเษกสมรส และเป็นสมเด็จพระราชินีแห่งอียิปต์โบราณ จากราชวงศ์ทอเลมี พระนางทรงอภิเษกสมรสกับทอเลมีที่ 5 กษัตริย์แห่งอียิปต์ เมื่อพระราชสวามีสวรรคตพระนางก็ทรงปกครองอียิปต์ผ่านทางทอเลมีที่ 6 พระโอรส ซึ่งเป็นกษัตริย์องค์ต่อมา พระนางทรงปกครองอียิปต์จวบจนกระทั่งพระนางสวรรคต
คลีโอพัตราที่ 2
คลีโอพัตราที่ 2 แห่งอียิปต์ () () เป็นสมเด็จพระราชินี (และผู้ปกครองแต่เพียงพระองค์เดียว ในระยะเวลาสั้น ๆ ) แห่งอาณาจักรอียิปต์โบราณ จากราชวงศ์ทอเลมี
พูนสวัสดิ์ มูลศาสตรสาทร
พูนสวัสดิ์ มูลศาสตรสาทร อดีตนักการเมืองชาวสุรินทร์ที่มีชื่อเสียง, อดีตรัฐมนตรีช่วยว่าการกระทรวงแรงงานและสวัสดิการสังคม และอดีตนักมวยไทยชื่อดัง
นายพูนสวัสดิ์ เกิดเมื่อวันที่ 11 ธันวาคม พ.ศ. 2482 เป็นบุตรคนที่ 5 ในจำนวนบุตรทั้งหมด 9 คน ของขุนมูลศาสตร์สาทร (พงษ์ มูลศาสตรสาทร) กับนางผกา มูลศาสตรสาทร และเป็นน้องชายแท้ ๆ ของนายพิศาล มูลศาสตรสาทร อดีตปลัดกระทรวงมหาดไทย และอดีตรัฐมนตรีว่าการในหลายกระทรวง
จบการศึกษาระดับมัธยมศึกษาจากโรงเรียนสุรวิทยาคาร นายพูนสวัสดิ์ได้ลงเลือกตั้งเป็นสมาชิกสภาผู้แทนราษฎร (ส.ส.) ในเขตจังหวัดสุรินทร์หลายครั้งและได้รับการเลือกตั้งทั้งหมด 7 ครั้ง คือ ในปี พ.ศ. 2526, พ.ศ. 2529, พ.ศ. 2531, พ.ศ. 2535/1, พ.ศ. 2535/2 และพ.ศ. 2539 ในสังกัดพรรคการเมือง 3 พรรค คือ พรรคประชาธรรม, พรรคกิจสังคม และพรรคความหวังใหม่
มีตำแหน่งทางการเมืองเป็นผู้ช่วยเลขานุการรัฐมนตรีช่วยว่าการกระทรวงการต่างประเทศ พ.ศ. 2526, เลขานุการรัฐมนตรีว่าการกระทรวงการต่างประเทศ พ.ศ. 2529, ที่ปรึกษารัฐมนตรีช่วยว่าการกระทรวงการต่างประเทศ พ.ศ. 2531, ที่ปรึกษารัฐมนตรีช่วยว่าการกระทรวงเกษตรและสหกรณ์ พ.ศ. 2535 และรัฐมนตรีช่วยว่าการกระทรวงแรงงานและสวัสดิการสังคม สมัย พลเอก ชวลิต ยงใจยุทธ เป็นนายกรัฐมนตรีในปี พ.ศ. 2539
แต่หลังจากปี พ.ศ. 2544 แล้ว เมื่อการเมืองได้เปลี่ยนสภาพไป นายพูนสวัสดิ์ก็มิได้รับการเลือกตั้งอีก โดยลงสมัครเป็นนายกเทศมนตรีเมืองสุรินทร์ เมื่อปี พ.ศ. 2555 ก็ไม่ได้รับการเลือกตั้ง จึงค่อย ๆ ลดบทบาททางการเมืองลงตามลำดับ โดยหันไปศึกษาด้านพุทธศาสนาระดับปริญญาโทแทน
ด้านชีวิตครอบครัว นายพูนสวัสดิ์สมรสกับนางฉันทนา มูลศาสตรสาทร (นามสกุลเดิม: แก้วทับทิม) ทั้งคู่มีบุตรสาวด้วยกันทั้งหมดเพียงคนเดียว คือ นางสาวลดาวัลย์ มูลศาสตรสาทร อดีตนักแบดมินตันทีมชาติไทย ชีวิตส่วนตัว นายพูนสวัสดิ์เป็นบุคคลที่ชื่นชอบการกีฬาทุกชนิดมาตั้งแต่เด็ก ในวัยหนุ่มเคยเป็นนักมวยไทยชื่อดัง ในชื่อ ปราบธรณี เมืองสุรินทร์ ในสังกัดค่ายเมืองสุรินทร์ ของนายสนอง รักวานิช เป็นนักมวยหมัดหมัด จนได้รับฉายาว่า "หมัดผีพราย" แม้ว่าไม่เคยได้ตำแหน่งแชมป์ใด ๆ ก็ตาม จนกระทั่งมีตำแหน่งทางการเมืองก็เป็นที่ปรึกษาองค์การหรือสมาคมทางกีฬาต่าง ๆ
โรงเรียนวัดธรรมราษฎร์เจริญผล
โรงเรียนวัดธรรมราษฎร์เจริญผล ตั้งอยู่ตำบลหนองสามวัง อำเภอหนองเสือ จังหวัดปทุมธานี
โรงเรียนวัดธรรมราษฎร์เจริญผล ก่อตั้งประมาณปี พ.ศ 2515 ตั้งในพื้นที่วัดธรรมราษฎร์เจริญผล เป็นโรงเรียนแห่งแรกในตำบลที่เปิดสอนมานานตั้งแต่สมัยปู่ ย่า ตา ยาย พื้นที่ตั้งประมาณ 10 ไร่ มีนักเรียนศึกษาอยู่ประมาณ 120 คน1.อาคารเรียน 2 หลัง ประกอบด้วย
1.1 อาคารเรียน ป.1ข ปีที่สร้าง 2518
1.2 อาคารเรียน สปช.104/26 ปีที่สร้าง 2527
2.อาคารอเนกประสงค์ สปช.203/26 ปีที่สร้าง 2537
3.โรงอาหาร
4.สนามฟุตซอล (งบการสร้างจากองค์การบริหารส่วนจังหวัดปทุมธานี)
5.สนามฟุตบอล
6.สนามเด็กเล่นอื่น อื่น ปีที่สร้าง 2558
7.ห้องสุขา สปช.603/29 ปีที่สร้าง 2555
8.บ้านพักครู กรมสามัญ ปีที่สร้าง 2520
ผู้อำนวยก่อนหน้าไม่ทราบนามงานศิลปหัตถกรรมนักเรียน ระดับเขตพื้นที่การศึกษา ครั้งที่ 67 ประจำปีการศึกษา 2560 สังกัดเขตพื้นที่การศึกษาประถมศึกษาปทุมธานี เขต 2 ณ สพป.ปทุมธานี เขต 2
รถประจำทางสาย 1008 รังสิต-หนองเสือ รถสีเขียวไม่ปรับอากาศ แล้วต่อด้วยวินมอไซต์แอนหนึ่ง
โรงเรียนวัดโปรยฝน
โรงเรียนวัดโปรยฝน ตั้งอยู่คลองสิบเอ็ด ตำบลหนองสามวัง อำเภอหนองเสือ จังหวัดปทุมธานี
โรงเรียนวัดโปรยฝน ตั้งอยู่หมูที่ 11 ตำบลหนองสามวัง อำเภอหนองเสือ จังหวัดปทุมธานี จัดตั้งเมื่อวันที่ 1 เมษายน พ.ศ. 2477 ใช้ชื่อว่า “ โรงเรียนประชาบาลหนองสามวัง 1 (วัดโปรยฝน) “ โดยการดำเนินงานของนายเฉลียว ทะยานศิลป์ ศึกษาธิการอำเภอหนองเสือ มีครู 3 คนคือ นายห่วง เพาะบุญ (ครูใหญ่) นายไล้ แซ่โง้ว และนายพูน เพาะบุญ ซึ่งอยู่ในความอุปการะของพระอธิการเพชร เจ้าอาวาสวัดโปรยฝน ได้อนุญาตให้ใช้ศาลาการเปรียญเป็นสถานที่เรียน
ต่อมาในวันที่ 12 มีนาคม พ.ศ. 2513 คุณสนาน อมาตยกุล ได้มอบที่ดินพร้อมโฉนด จำนวน 6 ไร่ ให้ก่อสร้างอาคารเรียนแบบ ป.1ข จำนวน 4 ห้องเรียน ก่อสร้างแล้วเสร็จเมื่อวันที่ 18 ธันวาคม พ.ศ. 2513 ปัจจุบันโรงเรียนวัดโปรยฝน มีครู 9 คน นักการภารโรง 1 คน เปิดทำการสอนตั้งแต่ชั้นอนุบาลปีที่ 1 ถึงชั้นประถมศึกษาปีที่ 6 จำนวนนักเรียนทั้งสิ้น 166 คน มีข้าราชการและลูกจ้าง จำนวน 10 คน อัตราจ้าง จำนวน 3 คน
ผู้อำนวยก่อนหน้าไม่ทราบนาม
1) อาคารเรียนแบบป.1ข ขนาด 4 ห้องเรียน จำนวน 1 หลัง
2) อาคารเรียนแบบป.1ข ขนาด 5 ห้องเรียน จำนวน 1 หลัง
3) อาคารเรียนแบบสปช.105/2526 ขนาด 3 ห้องเรียน จำนวน 1 หลัง
1) อาคารเอนกประสงค์ แบบ 312 จำนวน 1 หลัง
2) อาคารโรงอาหาร(โรงเรียนจัดสร้างเอง) จำนวน 1 หลัง
3) ส้วมแบบกรมสามัญ 401 ขนาด 5 ที่นั่ง จำนวน 2 หลัง
4) ส้วมแบบสปช.601/26 ขนาด 4 ที่นั่ง จำนวน 1 หลัง
1) บ้านพักครูแบบกรมสามัญ จำนวน 2 หลัง
2) บ้านพักครูโรงเรียนจัดสร้างเอง จำนวน 1 หลัง
1) ลานกีฬาเอนกประสงค์แบบกรมพลศึกษา จำนวน 1 สนาม
คลีโอพัตราที่ 3
คลีโอพัตราที่ 3 แห่งอียิปต์ () () เป็นสมเด็จพระราชินี แห่งอาณาจักรอียิปต์โบราณ จากราชวงศ์ทอเลมี ตั้งแต่ 142–101 ปีก่อนคริสตกาลพระนางเป็นพระมเหสีในปโตเลมีที่ 8 พระนางเป็นผู้ปกครองอียิปต์ร่วมกับพระสวามีของพระนาง
คลีโอพัตราที่ 4
คลีโอพัตราที่ 4 แห่งอียิปต์ () () เป็นสมเด็จพระราชินี แห่งอาณาจักรอียิปต์โบราณ จากราชวงศ์ทอเลมี ตั้งแต่ 116-115 ปีก่อนคริสตกาล พระนางเป็นพระมเหสีในปโตเลมีที่ 9 พระนางเป็นผู้ปกครองอียิปต์ร่วมกับพระสวามีของพระนาง
คลีโอพัตราที่ 5
คลีโอพัตราที่ 5 แห่งอียิปต์ () () เป็นสมเด็จพระราชินี แห่งอาณาจักรอียิปต์โบราณ จากราชวงศ์ทอเลมี เป็นพระราชธิดาในปโตเลมีที่ 9กับคลีโอพัตราที่ 4 พระนางเป็นพระมเหสีในปโตเลมีที่ 12 พระนางเป็นผู้ปกครองอียิปต์ร่วมกับพระสวามีของพระนาง
คลีโอพัตราที่ 6
คลีโอพัตราที่ 6 ทรีฟาเอนา () () เป็นสมเด็จพระราชินี แห่งอาณาจักรอียิปต์โบราณ จากราชวงศ์ทอเลมี พระนางเป็นพระธิดาในทอเลมีที่ 12กับคลีโอพัตราที่ 5 พระนางเป็นพระขนิษฐาของคลีโอพัตราที่ 7 ราชินีแห่งอียิปต์พระองค์ต่อมา
การล้มล้างราชอาณาจักรฮาวาย
การล้มล้างราชอาณาจักรฮาวาย () เป็นการปฏิวัติที่เกิดขึ้นเมื่อวันที่ 17 มกราคม ค.ศ. 1893 เป็นการล้มล้างระบอบราชาธิปไตยของราชอาณาจักรฮาวาย คณะปฏิวัติคือ ทหารจากสหรัฐอเมริกาและพ่อค้าชาวยุโรปและอเมริกา เพื่อล้มราชบัลลังก์ของสมเด็จพระราชินีนาถลีลีโอกาลานีแห่งฮาวาย กษัตริย์ของชาวพื้นเมือง และจัดตั้งสาธารณรัฐฮาวายขึ้น แต่เป้าหมายสูงสุดของการปฏิวัติคือการผนวกฮาวายรวมเข้ากับประเทศสหรัฐอเมริกา ซึ่งก็ประสบความสำเร็จในปี 1898
อารามกลูว์นี
อารามกลูว์นี () เป็นแอบบีย์ของคณะเบเนดิกติน ตั้งอยู่ที่เมืองกลูว์นี จังหวัดโซเนลัวร์ ประเทศฝรั่งเศส ใช้สถาปัตยกรรมโรมาเนสก์ มีโบสถ์ 3 หลัง ซึ่งสร้างขึ้นตามลำดับกันมาตั้งแต่คริสต์ศตวรรษที่ 10 ถึงต้นคริสต์ศตวรรษที่ 12
กีโยมที่ 1 ดยุกแห่งอากีแตนโปรดให้สร้างอารามแห่งนี้ขึ้นในปี ค.ศ. 910 และแต่งตั้งแบร์นงเป็นอธิการองค์แรกของอาราม ขึ้นตรงต่อสมเด็จพระสันตะปาปาเซอร์จิอุสที่ 3 พระองค์เดียว อารามแห่งนี้มีชื่อเสียงจากการที่เหล่านักพรตในอารามถือปฏิบัติตามวินัยของนักบุญเบเนดิกต์อย่างเคร่งครัด จึงถือได้ว่าคณะเบเนดิกตินถือกำเนิดขึ้นเป็นครั้งแรกที่อารามแห่งนี้ จนกลายเป็นผู้นำด้านการใช้ชีวิตอารามวาสีแบบตะวันตก ในช่วงการปฏิรูปฝรั่งเศสอารามถูกปล้มสดมภ์และถูกทำลายจนเสียหายเกือบหมด
กุชรันวาลา
กุชรันวาลา (ปัญจาบ, گُوجرانٚوالا) เป็นเมืองอุตสาหกรรมทางทิศเหนือ-ตะวันออกในจังหวัดปัญจาบ ประเทศปากีสถาน เป็นเมืองใหญ่อันดับ 6 ของประเทศ (ค.ศ. 2012) มีประชากรราว 2,569,090 คน (ค.ศ. 2011) เป็นหนึ่งในเมืองที่เติบโตรวดเร็วที่สุดของโลก ตั้งอยู่เหนือระดับน้ำทะเลปานกลาง 226 ม. (744 ฟุต) เมืองมีชื่อเสียง ในการผลิตอ้อย แตงโม และธัญพืช ในการส่งออก
กรีนส์โบโร
กรีนส์โบโร () เป็นเมืองในรัฐนอร์ทแคโรไลนา สหรัฐอเมริกา เป็นเมืองมีประชากรมากเป็นอันดับ 3 ของรัฐแคโรไลนาและเป็นเมืองใหญ่ที่สุดในเทศมณฑลกิลฟอร์ด จากข้อมูลการสำรวจประชากรในปี ค.ศ. 2011 มีประชากร 273,425 คน
แปซิฟิค ริม สงครามอสูรเหล็ก
แปซิฟิค ริม สงครามอสูรเหล็ก () เป็นภาพยนตร์แนวไซไฟสัตว์ประหลาดอเมริกันปี ค.ศ. 2013 กำกับโดยกีเยร์โม เดล โตโร และเขียนบทโดยกีเยร์โม เดล โตโร และทราวิส บีแชม ผลิตโดยเลเจนดารี พิกเจอร์ส และจัดจำหน่ายโดยวอร์เนอร์บราเธอร์สพิกเจอร์ส ออกฉายในวันที่ 12 กรกฎาคม ค.ศ. 2013 ในระบบ 3 มิติ และไอแมกซ์ 3 มิติ
เมื่อกองทัพสัตว์ประหลาดที่โหดร้ายในนามของ ไคจู อุบัติขึ้นมาจากทะเล จึงเกิดสงครามที่คร่าชีวิตผู้คนหลายพัน ในการต่อสู้กับสัตว์ประหลาดตัวยักษ์ ไคจู ทำให้มีการประดิษฐ์คิดค้น จึงต้องสร้างอาวุธที่หลายประเทศผสมเทคโนโลยี่วิศวกรรมชั้นสูง หุ่นยนต์ยักษ์ที่เรียกว่า เยเกอร์ส เพื่อต่อกรกับไคจูสัตว์ประหลาดจากใต้มหาสมุทร ซึ่งต้องควบคุมพร้อมกันโดยผู้ควบคุม 2 คน จิตของพวกเขาจะถูกเชื่อมต่อกับสะพานกระแสจิต เยเกอร์สสามารถปกป้องมนุษย์ได้ในช่วงระยะหนึ่ง จนกระทั่งไคจูมีวิวัฒนาการจนเหนือความสามารถของหุ่นยนต์ยักษ์ ทำให้โครงการเยเกอร์สถูกปลดระวาง แต่ สแตกเกอร์ (อิดริส เอลบา) ผู้ดูแลโครงการนี้ไม่ยอมท้อถอย ดึงตัวอดีตผู้ควบคุมเยเกอร์ส ราลีห์ (ชาร์ลี ฮันแนม) มารวมตัวกับ มาโกะ (ริงโกะ คิคุจิ) และผู้ควบคุมเยเกอร์สคนอื่นๆ เพื่อต่อสู้กับหายนะล้างโลกที่กำลังทวีคูณ
ในปี 2013 เมือง มนุษย์ มาอยู่ภายใต้ การโจมตี โดยKaijus : extradimensional สัตว์ ขนาดมหึมา ที่ลุก จากพอร์ทัล interdimensionalบนพื้นของมหาสมุทรแปซิฟิก เพื่อต่อสู้กับ พวก ประเทศใน แถบมหาสมุทรแปซิฟิก สร้าง Jaegers: เครื่องจักร ขนาดมหึมา อย่างเท่าเทียมกัน มนุษย์
โคนอทอป
โคนอทอป (; ) เป็นเมืองทางตอนเหนือของประเทศยูเครน ในจังหวัดซูมืย ตั้งอยู่ห่างจากเมืองซูมืย 129 กม. เป็นสถานที่ตั้งของกองทัพอากาศโคนอทอป ในสมัยสงครามโลกครั้งที่สอง เยอรมนีได้เข้ายึดครองเมืองนี้ในช่วง ค.ศ. 1941-1943
บลีดา
บลีดา () หรือ อัลบลีดะฮ์ () เป็นเมืองในประเทศแอลจีเรีย เป็นเมืองหลวงของจังหวัดบลีดา ตั้งอยู่ทางทิศใต้-ตะวันตกของกรุงแอลเจียร์ 45 กม. ชื่อของเมือง บลีดา มาจากคำในภาษาอาหรับ "บัลดะฮ์" () แปลว่าเมือง เมืองตั้งอยู่ตรงบริเวณชายขอบของที่ราบติดกับเทือกเขาแมริไทม์แอตลาส เป็นตลาดค้าส้ม
ก้านสมอง
ก้านสมอง (Brainstem) เป็นส่วนที่อยู่ด้านหลังและล่างของสมอง เชื่อมระหว่าง สมองใหญ่ กับ ไขสันหลัง ประกอบด้วย เมดดูล่าออปลองกาต้า  พอนส์ และมิดเบรน ซึ่งเป็นที่อยู่ของเซลล์นิวเคลียสของเส้นประสาทสมอง
แบทแมน &amp; โรบิน (ภาพยนตร์)
แบทแมน & โรบิน () เป็นภาพยนตร์ซูเปอร์ฮีโร่จากการ์ตูนชุดมนุษย์ค้างคาว กำกับภาพยนตร์โดย โจเอล ชูมาเกอร์ เขียนบทโดย อไควา โกลด์สแมน นำแสดงโดย อาร์โนลด์ ชวาร์เซเน็กเกอร์,จอร์จ คลูนีย์, คริส โอ'ดอนเนลล์, อูมา เธอร์แมน และอลิเซีย ซิลเวอร์สโตน เป็นภาพยนตร์ภาคที่สี่ในไตรภาคมนุษย์ค้างคาวที่กำกับโดยโจเอล ชูมาเกอร์ ต่อจากภาพยนตร์เรื่อง Batman Forever ในปี ค.ศ. 1995
ก๊อตแธมซิตี้ต้องตกอยู่ในห้วงแห่งฝันร้ายภายใต้บรรยากาศเย็นยะเยือกสุดขั้ว ทั่วทั้งเมืองกำลังจะแปรสภาพเป็นน้ำแข็ง จากการกระทำของจอมวายร้าย มิสเตอร์ฟรีส (อาร์โนลด์ ชวาร์เซเน็กเกอร์) ที่ผนึกพลังความชั่วร้ายกับ พอยซั่น (อูม่า เธอร์แมน) เจ้าของจุมพิษมรณะ ภารกิจอันหนักหน่วงของแบทแมนเริ่มขึ้นอีกครั้ง นอกเหนือจากการกอบกู้วิกฤตการณ์ในครั้งนี้ เขายังต้องคอยช่วยเหลือสองผู้ช่วยหนุ่ม-สาว โรบิน (คริส โอคอนเนลล์) และแบทเกิร์ล (อลิเซีย ซิลเวอร์สโตน) ไม่ให้ตกหลุมพลางของวายร้ายทั้งสองอีก
แอ่งสกลนคร
แอ่งสกลนคร เป็นการแบ่งโซนภาคตะวันออกเฉียงเหนือ ตามภูมิศาสตร์ โดยแอ่งสกลนครจะอยู่ในโซนอีสานตอนบน ครอบคลุมพื้นที่ จังหวัดเลย หนองบัวลำภู อุดรธานี
หนองคาย บึงกาฬ สกลนคร นครพนมและมุกดาหาร ทิศเหนือจะมีแม่น้ำโขงกันขอบเขต ทิศตะวันตกกั้นด้วยเทือกเขาเพชรบูรณ์ มีหลักฐานทางประวัติศาสตร์ ชี้ชัดว่าภายใน
แอ่งสกลนครนี้ มีมนุษย์อาศัยอยู่ตั้งแต่ยุคก่อนประวัติศาสตร์ ส่วนใหญ่จะตั้งถิ่นฐานตามเนินดิน
การให้เหตุผลแบบนิรนัย
การให้เหตุผลแบบนิรนัย () หรือ การให้เหตุผลจากบนลงล่าง () เป็นการนำความรู้พื้นฐานซึ่งอาจเป็นกฎ ข้อตกลง ความเชื่อ หรือบทนิยาม ซึ่งเป็นสิ่งที่รู้มาก่อน และยอมรับว่าเป็นความจริงเพื่อหาเหตุผลนำไปสู่ข้อสรุป เป็นการอ้างเหตุผลที่มีข้อสรุปตามเนื้อหาสาระที่อยู่ภายในขอบเขตของข้ออ้างที่กำหนด
การให้เหตุผลแบบนิรนัย ตรงกันข้ามกับ การให้เหตุผลแบบอุปนัย
การให้เหตุผลแบบอุปนัย
การให้เหตุผลแบบอุปนัย () หรือ การให้เหตุผลจากล่างขึ้นบน () เป็นวิธีการสรุปผลมาจากการค้นหาความจริงจากการสังเกตหรือการทดลองหลายครั้ง แล้วนำมาสรุปเป็นความรู้แบบทั่วไป
เนื่องจากการให้เหตุผลแบบอุปนัยเป็นการสรุปผลเกิดจากหลักฐานข้อเท็จจริงที่มีอยู่ ดังนั้นการหาข้อสรุปหรือความจริงโดยใช้วิธีการให้เหตุผลแบบอุปนัยนั้น ไม่จำเป็นต้องถูกต้องทุกครั้ง ข้อสรุปจะเชื่อถือได้มากน้อยเพียงใดนั้นขึ้นอยู่กับลักษณะของข้อมูล หลักฐานและข้อเท็จจริงที่นำมาอ้างซึ่งได้แก่ จำนวนข้อมูล และ ข้อมูล
การให้เหตุผลแบบอุปนัย ตรงกันข้ามกับ การให้เหตุผลแบบนิรนัย
มาร์สวัน
มาร์สวัน คือองค์กรไม่แสวงหากำไรที่ต้องการให้มนุษย์สามารถไปตั้งถิ่นฐานอยู่บนดาวอังคารได้จริง โดยใช้เทคโนโลยีที่มีอยู่แล้วในปัจจุบันจากผู้นำด้านอุตสาหกรรมทั่วโลก โดยในอนาคตจะมีการถ่ายทอดสดทุกแง่มุมของโครงการให้ทั้งโลกได้เห็น เริ่มตั้งแต่การคัดเลือกนักบินอวกาศ และการเตรียมความพร้อมเพื่อไปใช้ชีวิตบนดาวอังคาร โครงการ Mars One เกิดขึ้นจากความร่วมมือขององค์กร Mars One และบริษัท Interplanerary Media Group โดยบริษัทนี้จะเป็นแหล่งเงินทุนสำคัญ และเป็นผู้ถือลิขสิทธิ์ถ่ายทอดสดการฝึกนักบินอวกาศไปจนถึงการขึ้นไปตั้งถิ่นฐาน นอกจากนี้ยังมีนักลงทุนอีกหลายรายจากทั่วโลกที่ร่วมถือหุ้นในโครงการนี้ด้วย นำโดย บัส ลันสดอร์ป (Bas Lansdorp) ผู้ประกอบการชาวดัตช์ เพื่อสร้างนิคมมนุษย์ถาวรบนดาวอังคาร โครงการดังกล่าวประกาศเมื่อเดือนมิถุนายน 2555 แผน คือ ส่งดาวเทียมสื่อสารและส่วนลงจอดของ"แพธไฟน์เดอร์" ไปยังดาวอังคารภายในปี 2563 และ หลังจากหลายขั้นตอน ส่งมนุษย์สี่คนไปยังดาวอังคารเพื่อการตั้งถิ่นฐานถาวรภายในปี 2570 นักบินอวกาศชุดใหม่อีกสี่คนจะส่งไปทุกสองปี
โครงการดังกล่าวได้รับการสนับสนุนจากนักฟิสิกส์ผู้ได้รับรางวัลโนเบล เจอร์ราร์ด ฮุฟท์ (Gerard 't Hooft)
พายุไซโคลนวียารุ
พายุไซโคลนวียารุ หรือที่เคยรู้จักกันในนาม พายุไซโคลนมหาเสน เป็นพายุหมุนเขตร้อนค่อนข้างอ่อนที่ก่อให้เกิดการสูญเสียชีวิตในหกประเทศเอเชียใต้และเอเชียตะวันออกเฉียงใต้ พายุนี้ก่อตัวขึ้นอย่างช้า ๆ จากบริเวณความกดอากาศต่ำเหนืออ่าวเบงกอลตอนใต้ในต้นเดือนพฤษภาคม 2556 พายุค่อนข้างอยู่กับที่ และทวีกำลังแรงขึ้นเป็นพายุดีเปรสชันเมื่อวันที่ 10 พฤษภาคม เมื่อวันที่ 11 พฤษภาคม พายุดังกล่าวมีลมกำลังแรง (gale-force wind) และได้ชื่อว่า พายุไซโคลนมหาเสน ซึ่งเป็นพายุลูกแรกที่มีการตั้งชื่อในฤดูกาลนี้ เนื่องจากสภาพบรรยากาศในทิศทางตรงข้าม ระบบจึงพยายามรักษาการไหลขึ้นของกระแสอากาศที่เป็นระบบขณะเคลื่อนสู่ทางตะวันออกของประเทศอินเดีย วันที่ 14 พฤษภาคม การไหลเวียนที่ไม่มั่นคงของพายุหันไปทางตะวันออกเฉียงเหนือ วันรุ่งขึ้น สภาพดังกล่าวอีกครั้งทำให้พายุทวีกำลังแรงขึ้น เช้าวันที่ 16 พฤษภาคม พายุไซโคลนทวีความรุนแรงถึงขีดสุดด้วยความเร็วลม 85 กิโลเมตร/ชั่วโมง และความดันบารอมิเตอร์ 988 มิลลิบาร์ ไม่นานหลังจากนั้น พายุมหาเสนขึ้นฝั่งใกล้กับจิตตะกอง ประเทศบังกลาเทศ ระบบได้รับการสังเกตล่าสุดเมื่อวันที่ 17 พฤษภาคม ขณะที่เคลื่อนเหนือรัฐนาคาแลนด์ ทางตะวันออกของประเทศอินเดีย
ในช่วงแรกที่เกิดพายุ เกิดฝนที่ทำให้น้ำท่วมในพื้นที่ส่วนมากทางตะวันตกเฉียงเหนือของประเทศอินโดนีเซีย ซึ่งก่อความเสียหายใหญ่หลวง มีผู้เสียชีวิตอย่างน้อยสี่คน และมีรายงานผู้หายสาบสูญอีกหกคน ในการเตรียมรับมือพายุ บางส่วนของประเทศพม่ามีการแนะนำให้อพยพใหญ่ ซึ่งส่งผลให้ประชาชนแย่งขึ้นเรือเพื่อหนี และมีเรืออย่างน้อยหนึ่งลำพลิกคว่ำ มีผู้เสียชีวิตอย่างน้อยแปดคน มีผู้ได้รับการกู้ชีวิต 42 คน ขณะที่อีก 50 คนยังไม่ทราบชะตากรรม และเกรงว่าจะเสียชีวิตแล้ว กลุ่มเมฆอันกว้างขวางของพายุยังทำให้เกิดสภาพอากาศเลวร้ายในประเทศศรีลังกา ประเทศไทย และทางตะวันออกเฉียงใต้ของประเทศอินเดีย พายุรุนแรงในประเทศอินเดียและประเทศศรีลังกาเป็นเหตุให้มีผู้เสียชีวิตอย่างน้อย 16 คน และความเสียหายมหาศาล มีผู้เสียชีวิตหนึ่งคนในประเทศไทย พายุดังกล่าวส่งผลในประเทศบังกลาเทศอ่อนกว่าที่คาดไว้เดิม และก่อความเสียหายปานกลาง มีกระท่อมที่สร้างอย่างเลวกว่า 49,000 หลังได้รับความเสียหายหรือถูกทำลาย และมีผู้เสียชีวิต 17 คน ประเทศพม่า
ไอดีวีดี
ไอดีวีดี () เป็นโปรแกรมประยุกต์สร้าง DVD สำหรับแมคโอเอสเท็น ที่ผลิตโดยแอปเปิล ไอดีวีดีสามารถเข้าผู้ใช้ในการเบิร์นหนังจากควิกไทม์ ,เพลงMP3 และภาพถ่ายดิจิตอลลงในดีวีดีที่กำลังเล่นอยู่แล้วบนเครื่องเล่นดีวีดีในเชิงพาณิชย์ เปรียบเทียบได้กับวินโดวส์ ดีวีดี เมกเกอร์
สไมลิงบุดดา
สไมลิงบุดดา (, ชื่อเรียกโดยกระทรวงการต่างประเทศอินเดีย: โปขรัณ-1) เป็นชื่อรหัสซึ่งให้แก่การระเบิดอาวุธนิวเคลียร์ครั้งแรกของประเทศอินเดียเมื่อวันที่ 18 พฤษภาคม 2517 กองทัพบกอินเดียจุดระเบิดอุปกรณ์ดังกล่าวในฐานทัพ สถานที่ทดสอบโปขรัณ (Pokhran Test Range) ที่เทศบาลโปขรัณ รัฐราชสถาน ภายใต้การดูแลของบุคลากรคนสำคัญของกองทัพอินเดียหลายคน
โปขรัณ-1 ยังเป็นการทดลองนิวเคลียร์ที่ได้รับการยืนยันครั้งแรกโดยชาตินอกห้าสมาชิกถาวรของคณะมนตรีความมั่นคงแห่งสหประชาชาติ กระทรวงการต่างประเทศอินเดียอ้างว่าการทดลองนี้เป็นการระเบิดนิวเคลียร์อย่างสันติอย่างเป็นทางการ ทว่าแท้จริงแล้วเป็นส่วนหนึ่งของโครงการนิวเคลียร์ที่ถูกเร่ง แรงระเบิดยังไม่แน่ชัด แต่ประเมินไว้สูงถึง 8 กิโลตัน
สมเด็จพระราชาธิบดีโอลาฟที่ 5 แห่งนอร์เวย์
สมเด็จพระราชาธิบดีโอลาฟที่ 5 แห่งนอร์เวย์ (2 กรกฎาคม 1903 - 17 มกราคม 1991) เป็นพระมหากษัตริย์แห่งนอร์เวย์ ตั้งแต่ปี 1957 จนกระทั่งพระองค์เสด็จสวรรคต พระองค์เป็นสมาชิกราชวงศ์ชเลสวิก-ฮอลชไตน์-ซอนเดอร์บูร์ก-กลึคส์บูร์ก สมเด็จพระราชาธิบดีโอลาฟที่ 5 เสด็จพระราชสมภพที่สหราชอาณาจักร พระองค์ทรงเป็นพระราชโอรสเพียงพระองค์เดียวในสมเด็จพระราชาธิบดีโฮกุนที่ 7 แห่งนอร์เวย์และสมเด็จพระราชินีม็อดแห่งนอร์เวย์ พระองค์ทรงเป็นพระราชนัดดาในสมเด็จพระเจ้าเอ็ดเวิร์ดที่ 7 แห่งสหราชอาณาจักร กับ อเล็กซานดราแห่งเดนมาร์ก สมเด็จพระราชินีแห่งสหราชอาณาจักร ผ่านทางสายพระราชมารดา
ณฤมล ขานอัน
ณฤมล ขานอัน เกิดวันที่ 26 มกราคม พ.ศ. 2526 เป็นหนึ่งในอดีตสมาชิกวอลเลย์บอลหญิงทีมชาติไทย ซึ่งเล่นได้ทั้งตำแหน่งตัวเซตและตัวตบ ในการแข่งขันซีเกมส์ 2009 เกียรติพงษ์ รัชตเกรียงไกร หรือโค้ชอ๊อต ได้เลือกให้ณฤมลได้ลงเล่นเพื่อเป็นเกียรติประวัติก่อนอำลาทีมชาติ
ณฤมล ขานอัน เกิดที่อำเภอชื่นชม จังหวัดมหาสารคาม ในครอบครัวเกษตรกรทำไร่นา โดยเธอสำเร็จการศึกษาระดับประถม ถึงระดับมัธยมศึกษาปีที่ 1 จากโรงเรียนชุมชนบ้านกุดปลาดุก จังหวัดมหาสารคาม และระดับมัธยมศึกษาปีที่ 2 ถึงปีที่ 6 จากโรงเรียนหนองเรือวิทยา รวมถึงระดับปริญญาตรี จากคณะบริหารธุรกิจการตลาด มหาวิทยาลัยธุรกิจบัณฑิต และณฤมล ได้เริ่มติดทีมชาติไทยตั้งแต่ปี พ.ศ. 2545
พ.ศ. 2554 ณฤมลเข้าแข่งขันรายการวอลเลย์บอลโปรชาลเลนจ์ 2011 ที่จัดขึ้น ณ ยิมเนเซียม สวนลุมพินี ให้แก่ทีมอุดรธานี และในวันที่ 9 กรกฎาคม พ.ศ. 2555 ณฤมลเป็นหนึ่งในผู้เข้าแข่งขันวอลเลย์บอล ถ้วย ก ชิงถ้วยพระราชทานสมเด็จพระเทพรัตนราชสุดาฯ สยามบรมราชกุมารี ในรอบชิงชนะเลิศให้แก่ทีมการไฟฟ้าส่วนภูมิภาค โดยเป็นฝ่ายชนะทีม ม.รัตนบัณฑิต ซึ่งเป็นแชมป์เก่าได้สำเร็จ
พ.ศ. 2555-2556 ในการแข่งขันวอลเลย์บอลไทยแลนด์ลีกเธอเล่นในสังกัดศรีสะเกษ วีซี ซึ่งเธอได้รับการทาบทามจากสิริพงศ์ อังคสกุลเกียรติ ผู้เป็นประธานสโมสร โดยได้รับค่าเซ็นสัญญาที่ 50,000 บาท และเงินเดือน 12,000 บาท วันที่ 23 ธันวาคม พ.ศ. 2555 ณฤมลได้รับเลือกให้เป็นสตาร์ออฟเดอะแมตช์เมื่อครั้งที่พบกับทีมสวนสุนันทา และในเดือนเดียวกันนี้เอง ณฤมลได้เป็นผู้สอดแทรกในการทำแต้ม เมื่อครั้งที่พบกับทีมสุพรีม-นครศรี
ด้านกิจกรรมเพื่อสังคม ณฤมลเป็นหนึ่งในนักกีฬาวอลเลย์บอลหญิงทีมชาติไทยที่เดินทางไปให้กำลังใจแก่ผู้ประสบเหตุการณ์ความไม่สงบในชายแดนภาคใต้ของประเทศไทย ณ วันที่ 28 กรกฎาคม พ.ศ. 2555
พ.ศ. 2556 ณฤมลเข้าพิธีสมรสกับ ไชยฤทธิ์ พันธุ์ฟูจินดา ผู้เป็นพนักงานของการไฟฟ้าส่วนภูมิภาค หลังจากคบหาดูใจกันเป็นเวลา 3 ปี และปัจจุบัน เธอทำงานอยู่การไฟฟ้าส่วนภูมิภาค
นางงามจักรวาล 2004
นางงามจักรวาล 2004 () เป็นการจัดการประกวดนางงามจักรวาล ครั้งที่ 53 จัดขึ้นเมื่อวันที่ 2 มิถุนายน พ.ศ. 2547 (ตามเวลาของประเทศไทย) ณ. เมืองกีโต ประเทศเอกวาดอร์ โดยมี อมิเลีย เวกา นางงามจักรวาลปี 2003 ได้มอบมงกุฏให้กับ เจนนิเฟอร์ ฮอว์กกินส์ สาวงามจากประเทศออสเตรเลีย ครองตำแหน่งนางงามจักรวาลประจำปีนี้
ลาปาโลมา
ลาปาโลมา ( แปลว่า "นกเขา" หรือ "นกพิราบ") เป็นเพลงสเปนที่แต่งโดยเซบัสเตียน อิราดิเอร์ (Sebastián Iradier) นักแต่งเพลงจากแคว้นบาสก์ใน ค.ศ. 1863 โดยได้แรงบันดาลใจมาจากดนตรีอาบาเนราจากคิวบาซึ่งเขาเดินทางไปเที่ยวใน ค.ศ. 1861 เพลงนี้รับความนิยมไปหลายประเทศทั่วโลกหลังจากอีราเดียร์เสียชีวิตไปแล้ว
คำร้องต้นฉบับภาษาสเปนกล่าวถึงกะลาสีชาวคิวบาที่ต้องออกสู่ทะเล โดยพรรณนาถึงคนรักผ่านนกพิราบขาวที่บินมาเกาะหน้าต่างห้องนอนของเธอในกรุงฮาวานา และว่าวันใดที่เขาเดินทางกลับบ้านก็จะได้แต่งงานกันเสียที เพลงนี้ได้รับความนิยมอย่างรวดเร็วในเม็กซิโก โดยเป็นเพลงโปรดของสมเด็จพระจักรพรรดิแม็กซีมีเลียนที่ 1 แห่งเม็กซิโกในช่วงก่อนการปฏิวัติเม็กซิโก และได้รับความนิยมในฝรั่งเศสและเยอรมนีในช่วงคริสต์ทศวรรษ 1860
เพลงนี้มีคำร้องภาษาอังกฤษแต่งโดยดอน รอเบิร์ตสัน ในชื่อเพลง "No More" ได้รับความนิยมจากการขับร้องโดยดีน มาร์ติน และเอลวิส เพรสลีย์ใน ค.ศ. 1961
คูณสามซูเปอร์แก๊งค์
คูณ 3 ซูเปอร์แก๊งค์ (อังกฤษ: X3 Super Gang) เป็นวงดนตรีชาวไทย สังกัด แกรมมี่ มีสมาชิก 4 คนด้วยกัน เริ่มมีผลงานปี พ.ศ. 2540 - พ.ศ. 2542
คูณ 3 ซูเปอร์แก๊งค์ มีสมาชิก 4 คนด้วยกัน คือ ธิติมา ประทุมทิพย์ (แอน), คณิตกุล เนตรบุตร (แพรว), สืบสกล สืบสหการ (เกต) และ สืบสกุล สืบสหการ (แก๊ง) มีผลงานอัลบั้มชุกแรกช่วงปี พ.ศ. 2540 ชื่ออัลบั้มเดียวกับชื่อวงคือ "X3 Super Gang" เปิดตัวด้วยเพลง "รักเลย" ต่อด้วยเพลง "ฝันไปหรือเปล่า", "ปล่อยมือ" และเพลง "เก็บไว้"
อัลบั้ม "X3 CHANNEL 2" (คูณ 3 ช่อง 2) ออกประมาณปี พ.ศ. 2541 ซึ่งอัลบั้มชุดนี้ถือว่าเป็นอัลบั้มชุดสุดท้ายของ วงคูณสามซูเปอร์แก๊ง ก่อนที่ทุกคนจะแยกย้ายไปทำงานของตัวเอง อัลบั้มชุดนี้มีเพลงดังอย่าง "L.O.V.E." ต่อด้วยเพลง "เปิดปุ๊ป-ติดปั๊ป" และเพลง "เพลงรัก"
ปัจจุบัน "คูณ 3 ซูเปอร์แก๊งค์" ได้กลับมารวมตัวกันอีกครั้งกับคอนเสิร์ตที่รวบรวมศิลปินวัยรุ่นในอดีตของค่ายจีเอ็มเอ็ม แกรมมี่ "Grammy Happy Face Tival" เมื่อวันที่ 31 สิงหาคม 2556 โดยจัดที่ อิมแพค อารีน่า เมืองทองธานี
กีฬาฟันดาบในกีฬาแห่งชาติครั้งที่ 41
กีฬาฟันดาบ ในการแข่งขันกีฬาแห่งชาติ ครั้งที่ 41 เชียงใหม่เกมส์
----
----
--------
----
บ้านท่าแดง
บ้านท่าแดง เกิดจากแม่น้ำสองสายมาบรรจบกันที่ปากลำกง ซึ่งมีแม่น้ำป่าสักเป็นแม่น้ำสายยาวไหลมาไกล ถึงเดือนกันยายน ตุลาคม น้ำทางเหนือจากหล่มสักผ่านเพชรบูรณ์ ไหลลงมาทำให้น้ำขุ่นตกตะกอนเป็นน้ำใสไหลลงมาผ่านหมู่บ้านท่าแดงมาบรรจบกับคลองลำกงซึ่งเป็นคลองสั้น ต้นน้ำมาจากภูเขาชื่อพระยาฝ่อ ผ่านบ้านท่าด้วง บ้านวังท่าดีและบ้านท่าเยี่ยม นำเอาสิ่งปฏิกูลเซาะดินซึ่งเป็นเขาสีแดงลงมาด้วย น้ำขุ่นข้นเป็นสีแดงตลอดคลองลำกงออกสู่แม่น้ำป่าสัก มาปะทะน้ำใสที่ปากคลองลำกง เรียกว่า ปากสาน ทำให้เป็นเป็นน้ำสองสี ซีกหนึ่งสี่แดงอีกซีกหนึ่งเป็นน้ำใสและเรียกที่แห่งนั้นว่า ท่าแดง ซึ่งเป็นสีแดง และเป็นน้ำใสไหลไป ประมาณ 3 กิโลเมตร จึงเรียกเพี้ยนมาเป็น บ้านท่าแดง จนถึงทุกวันนี้
สภาพทั่วไปของหมู่บ้านท่าแดง เป็นที่ราบลุ่ม ฤดูน้ำหลากจะท่วมขังเป็นเวลานาน มีอาณาเขตติดต่อดังนี้การคมนาคม ก่อน พ.ศ. 2500 เป็นป่าอุดมสมบูรณ์ มีทางเกวียนและทางเท้า ต่อมาเมื่อ พ.ศ. 2510 เริ่มมีถนนลูกรัง ปี พ.ศ. 2525 สำนักงานเร่งรัดพัฒนาชนบทได้ทากรสร้างถนนลาดยางได้รับความสะดวกสบายขึ้น มีรถยนต์วิ่งตลอดเวลา ระยะทางจากบ้านท่าแดงถึงอำเภอหนองไผ่ ประมาณ 8 กิโลเมตร
มีประชากร 1280 คน ชาย 635 คน หญิง 645 คน 243 ครัวเรือน มีกลุ่มคน 3 กลุ่ม คือ กลุ่มชาวหล่ม กลุ่มชาวสุโขทัย และกลุ่มคนพื้นบ้านเดิม (ไทยเดิ้ง) ประชากรส่วนใหญ่ประกอบอาชีพทางการเกษตร รับจ้าง รับราชการมีส่วนน้อย และมีการประกอบอาชีพประมงจับปลาในลำน้ำป่าสักขาย พืชเศรษฐกิจ คือ ข้าว ถั่ว พืชผักสวนครัว และ ข้าวโพด
ประชากรส่วนใหญ่จะนับถือศาสนาพุทธ ศาสนาอื่นมีน้อย ชาวพุทธนิยมทำบุญตักบาตรตามประเพณีนิยมและถือปฏิบัติกันมาเป็นเวลาช้านาน คือ วันเข้าพรรษา และวันออกพรรษา ทำบุญคุ้ม และมีการละเล่นของหนุ่มสาวตามท้องถิ่น การแต่งกายของแต่ละกลุ่มจะเหมือนกัน เช่น กลุ่มหล่ม การแต่งกายชายแต่งแบบสากลทั่วไป หญิงแต่งผ้าซิ่น กลุ่มสุโขทัย หญิงนุ่งผ้าซิ่นเชิงลายสีดำ เรียกว่า พวกโซ่ง กลุ่มไทยเดิ้ง แต่งแบบสากลทั่วไป ภาษาพูดส่วนใหญ่จะพูดภาษากลุ่มของตนเอง เมื่อถึงเทศกาลมีการละเล่นพื้นบ้าน เช่น การรำวง การเล่นช่วงชัย และมีการละเล่นของแต่ละกลุ่มชน ในด้านของการทำอาหารและการทำขนมต่าง ๆ เช่น กลุ่มหล่มจะทำขนมจีนน้ำยา กลุ่มสุโขทัยจะทำขนมหวานต่าง ๆ
ไดเรกต์แอดมิน
ไดเรกต์แอดมิน () คือ ระบบจัดการที่มีไว้เพื่อบริหารจัดการ Web hosting ซึ่งระบบไดเรกต์แอดมินเป็นแผงควบคุม (Control Panel) ที่ช่วยให้ผู้ใช้งานสามารถบริหารจัดการ Web hosting ผ่านหน้าเว็บเพจได้ เช่น การเพิ่มลดผู้ใช้งาน, สร้าง Reseller, บริหารจัดการฐานข้อมูลและการสำรองข้อมูลของลูกค้า (Data backup) อีกทั้งยังมีระบบ Ticket สำหรับอำนวยความสะดวกให้แก่ลูกค้า เมือเกิดข้อสงสัยหรือการแจ้งเตือนเมือ Web Hosting มีปัญหา และอื่นๆ อีกมากมาย
ไดเรกต์แอดมินสามารถเข้ากันได้กับหลายรุ่นไม่ว่าจะเป็น Red Hat, Fedora Core, Red Hat Enterprise Linux, CentOS, FreeBSD, Ubuntu และ Debian.
คุณสมบัติของเซิร์ฟเวอร์ที่แนะนำให้ใช้:
ไดเรกต์แอดมินมักจะเรียกกันสั้น ๆ ว่า DA
เอชดี 189733 บี
เอชดี 189733 บี () หรือบางครั้งเรียก เอชดี 189733 เอบี () เป็นดาวเคราะห์นอกระบบที่อยู่ห่างโลกประมาณ 63 ปีแสง ตั้งอยู่ในกลุ่มดาวหมาจิ้งจอก ดาวเคราะห์ดวงนี้ถูกค้นพบกำลังโคจรรอบดาวเอชดี 189733 ในวันที่ 5 ตุลาคม ค.ศ. 2005
ในเดือนมิถุนายน 2013 นาซารายงานการสังเกตการณ์ครั้งแรกของโลกผ่านการศึกษาในสเปกตรัมรังสีเอกซ์ พบว่ากลุ่มดาวเคราะห์ 3 เท่า มากกว่ารังสีเอกซ์นอกจากแสงที่มองเห็น
ในเดือนมีนาคม 2010 การสังเกตการณ์ผ่านโดยใช้ HI Lyman-alpha พบว่าดาวเคราะห์ดวงนี้ระเหยในอัตรา 1-100 กิงกะแกรมส์/วินาที ข้อบ่งชี้นี้ถูกพบโดยการตรวจสอบการขยายชั้นบรรยากาศเอกโซสเฟียร์ของอะตอมไฮโดรเจน เอชดี 189733 บี เป็นดาวเคราะห์ดวงที่สองหลังจากต่อจาก เอชดี 209458 บี ที่มีบรรยากาศระเหยที่ได้รับการตรวจพบแล้ว
ในปี 2007 กล้องโทรทรรศน์อวกาศสปิตเซอร์ ถูกใช้ในแผนที่การปล่อยก๊าซอุณหภูมิของดาวเคราะห์ ระบบดาวฤกษ์และดาวเคราะห์ได้รับการสังเกต 33 ชั่วโมงติดต่อกัน โดยเริ่มต้นเมื่อมีเพียงฝั่งกลางคืนของดาวเคราะห์ที่อยู่ในมุมมอง ในช่วงกึ่งหนึ่งของวงโคจรของดาวเคราะห์นั้นมากขึ้นเรื่อย ๆ ในทางด้านข้างวันที่เข้ามาดู ช่วงอุณหภูมิจาก 973 ± 33 K ถึง 1,212 ± 11 K ที่ถูกค้นพบระบุว่าพลังงานที่ดูดซึมจากดาวฤกษ์แม่มีการกระจายค่อนข้างเท่ากันผ่านชั้นบรรยากาศของดาวเคราะห์
วงศ์พริกไทย
วงศ์พริกไทย หรือ Piperaceae เป็นวงศ์ของพืชมีดอกกลุ่มใหญ่กลุ่มหนึ่ง ปัจจุบันเป็นที่ยอมรับว่ามีสมาชิกประมาณ 3,610 สปีชีส์ใน 5 สกุล ส่วนใหญ่จะพบในสองสกุลหลักคือ"Piper" (2000 สปีชีส์) และ "Peperomia" (1600 สปีชีส์) ส่วนใหญ่เป็นไม้ยืนต้นขนาดเล็ก ไม้พุ่มหรือไม้ล้มลุก พืชในสกุลนี้ที่เป็นที่รู้จักกันดีคือพริกไทย
วงศ์ย่อย Verhuellioideae Samain & Wanke
วงศ์ย่อย Zippelioideae Samain & Wanke
วงศ์ย่อย Piperoideae Arnott
วงศ์บานไม่รู้โรย
วงศ์บานไม่รู้โรย หรือ () เป็นวงศ์ของพืชมีดอกขนาดใหญ่ในอันดับ Caryophyllales ปัจจุบันได้นำพืชจากวงศ์ () มารวมด้วย ทำให้มี 180 สกุลและ 2,500 สปีชีส์
บิมา ซาเตรีย การูดา
บิมา ซาเตรีย การูดา () เป็นซีรีส์โทะกุซะสึของประเทศอินโดนีเซีย ผลิตโดยร่วมมือกับ MNC Media ประเทศอินโดนีเซีย และอิชิโนะโมะริ โปรดักชั่นส์ ผู้ผลิตซีรีส์มาสค์ไรเดอร์ ซีรีส์ ประเทศญี่ปุ่น โดยออกอากาศครั้งแรกทางช่อง RCTI ในวันที่ 30 มิถุนายน ค.ศ. 2013
อาณาจักรชั่วร้าย Vodu นำโดย Rasputin หวังจะแผ่ขยายอาณาจักรของตนเอง ประกอบกับ มีนักวิทยาศาสตร์ 2 คน คือ Profesor Rudy Bramasakti และ Profesor Andri Iskandar ได้ประดิษฐ์เครื่องมือในการเชื่อมต่อโลกอีกมิติหนึ่ง ทำให้เปิดประตูเชื่อมต่อระหว่างโลก และอาณาจักร VODU โดยรู้เท่าไม่ถึงการณ์ Profesor Rudy Bramasakti รับรู้ถึงหายนะของตนเองจึงพยายามพาครอบครัวหนีไปแต่ไม่ทัน ถูกสมุนของ Vodu ฆ่าตายหมดเหลือแต่ Ray Bramasakti รอดเพียงคนเดียว    21 ปีต่อมา Ray Bramasakti โตขึ้นและทำงานอยู่ในอยู่ซ่อมรถแห่งหนึ่ง โดยมี Randy Iskandar Randy Iskandar เป็นผู้ดูแล หลังจากที่ Ray สูญเสียพ่อ แม่ และน้องชาย Ray ได้รับอุปการะให้มาอยู่กับครอบครัวของ Randy ซึ่ง Randy ก็ดูแลและรัก Ray เหมือนน้องชาย Randy ยังมีน้องสาวอีกคนชื่อ Rena Iskandar ทั้ง Ray , Randy และ Rena อาศัยอยู่กับลุงชื่อ Paman Iwan ซึ่ง Paman Iwan ญาติอีกคนของ Profesor Andri Iskandar เป็นพ่อของ Randy และ Rena ภายหลังจากครอบครัว Ray ถูกฆ่าตาย พ่อของ Randy และ Rena ได้พาภรรยาหลบหนีไป โดยปัจจุบันยังไม่มีการติดต่อว่าอยู่ที่ใด Paman Iwan จึงรับอุปการะทั้ง Ray , Randy และ Rena รวมอยู่เป็นครอบครัวเดียวกับ ซึ่งใช้ชีวิตอบอุ่น   จนมาวันหนึ่งโชคชะตาของ Ray Bramasakti ก็ถึงคราวพลิกผัน เมื่อ Ray ได้สัมผัสถึงการขอความช่วยเหลือของใครบางบนยอดตึกแห่งหนึ่ง เมื่อไปถึงพบว่ามีชายคนหนึ่งถูกรุมโดยสมุนของ Vodu Ray จึงเข้าช่วยแต่สู้ไม่ได้จึงเกือบถูกสมุนของ Vodu ทำร้าย ชายผู้นั้นจึงเข้าช่วย Ray จนตัวเองถูกทำร้ายและเกือบพลันตกตึก Ray คว้ามือได้ทันต่อก็ถูกสมุน Vodu ทุบตีจนเลือกออก แต่ Ray ก็ยังจับมือไว้แน่น เลือดของ Ray อาบแขนชายผู้นั้นปรากฏว่ามีประกายแสงสีแดงปรากฏขึ้น ขายผู้นั้นจึงรู้ว่าเขาได้พบคนที่กำลังตามหาแล้ว จึงหยิบหินสีแดงฝังเข้าไปที่หัวใจของ Ray และเกิดแสงสีแดงวาบขึ้นมาผลักสมุน Vodu กระเด็น และ Ray เกิดการเปลี่ยนร่างในชุดอัศวิน และสามารถช่วยชายผู้นั้นขึ้นมาได้   ชายผู้นั้นชื่อว่า Mikhail มาจากโลกในอีกมิติหนึ่ง และขอให้ Ray รับภารกิจสำคัญอย่างหนึ่งคือ ปกป้องโลก เรย์ปฏิเสธว่าเขาเป็นมนุษย์ธรรมดาจะช่วยโลกได้อย่างไร Mikhail อธิบายว่าทำได้ในนามของ Bima เพื่อ Red Power Stone ได้เลือก Ray แล้ว และเป็นชะตากรรมที่ Ray รับไป โดย Mikhail จะเป็นผู้แนะนำการใช้พลังในช่วงแรกให้ นั้นเป็นจุดร่วมต้นในการต่อสู้ ของ Ray ในฐานะ Satria Garuda Bima
สมเด็จพระราชินีนาถเตรีอีมาเอวารูอาที่ 3 แห่งบอราบอรา
สมเด็จพระราชินีนาถเตรีอีมาเอวารูอาที่ 3 แห่งบอราบอรา () หรือ อารีอี โอตาเร เตอารีอีมาเอวารูอาที่ 3 (; 28 พฤษภาคม ค.ศ. 1871 – 19 พฤศจิกายน ค.ศ. 1932) เป็นสมเด็จพระราชินีนาถแห่งราชอาณาจักรบอราบอรา ตั้งแต่ ค.ศ. 1873 จนถึงปี ค.ศ. 1888
สมเด็จพระราชินีนาถเตรีอีมาเอวารูอาที่ 3 เป็นพระราชธิดาพระองค์ที่ 3 ในพระเจ้าตามาโตอาที่ 5 แห่งราอีอาเตอากับเจ้าหญิงโมเอ-อา-ไม พระองค์ทรงครองราชย์บัลลังก์บอราบอราหลังจากที่สมเด็จพระราชินีนาถเตรีอีมาเอวารูอาที่ 2 แห่งบอราบอรา พระราชปิตุจฉาของพระองค์สวรรคต พระองค์ทรงราชาภิเษกสมรสกับเจ้าชายฮีโนอี-อา-ตูอา โปมาเร เมื่อวันที่ 9 มกราคม ค.ศ. 1884 และทรงอย่าในปี ค.ศ. 1887 พระองค์ทรงมีพระราชธิดา 2 พระองค์ ได้แก่ เจ้าฟ้าหญิงเรฮู-เรฮู ตูเฮอีอาวาและเจ้าฟ้าหญิงอีตีอา ตูเฮอีอาวา
สมเด็จพระราชินีนาถเตรีอีมาเอวารูอาที่ 3 ทรงสละราชสมบัติให้แก่ฝรั่งเศส เมื่อวันที่ 9 มีนาคม ค.ศ. 1888 แต่พระองค์ก็ยังคงเป็นพระประมุขของราชวงศ์แห่งบอราบอราจนกระทั่งเสด็จสวรรคตเมื่อวันที่ 19 พฤศจิกายน ค.ศ. 1932 ขณะทรงมีพระชนมพรรษา 62 พรรษา
BD+14°4559 b
BD+14°4559 b เป็นดาวเคราะห์นอกระบบที่อยู่ห่างจากโลกประมาณ 158 ปีแสงตั้งอยู่ในกลุ่มดาวม้าบิน โคจรรอบดาวฤกษ์ BD+14°4559 มีมวล 147% ของดาวพฤหัสบดี และใช้เวลา 0.74 ปีโลกโคจรรอบดาวฤกษ์ ดาวเคระาห์ดวงนี้ค้นพบเมื่อวันที่ 10 มิถุนายน ค.ศ. 2009
แป้งข้าวโพด
แป้งข้าวโพด () เป็นแป้งที่ได้จากส่วนเมล็ดของข้าวโพด นิยมใช้ในการเพิ่มความข้นของซอสหรือซุปเนื่องจากให้เนื้อที่ใสกว่าแป้งชนิดอื่น และเป็นวัดถุดิบในการทำน้ำเชื่อมข้าวโพดอีกด้วย
แกมมา1 สิงโต บี
แกมมา สิงโต บี () เป็นดาวเคราะห์นอกระบบอยู่ห่างจากโลกประมาณ 125.5 ปีแสง ตั้งอยู่ในกลุ่มดาวสิงโต โคจรอยูรอบดาวยักษ์ แกมมา สิงโต
แก้วใส คริสตัล
แก้วใส คริสตัล หรือมีชื่อจริงว่า กันยวีร์ กิตติพรภาณุวงศ์ ชื่อเล่น ลูกแก้ว หรือ แก้วใส เป็นนักแสดงหญิงลูกครึ่งไทย-อเมริกัน และ เป็นผู้ประกาศคั่นรายการทางสถานีโทรทัศน์สีกองทัพบกช่อง 7 ปัจจุบันเป็น ช่อง 7 HD เกิดในประเทศไทย เมื่อวันพุธ ที่ 18 พฤษภาคม พ.ศ. 2537 เป็นบุตรสาวคนเดียวของ วิลเลียม บิล เคสซีเนอร์ (William Bill Kessener) บิดาชาวสหรัฐอเมริกา , กับ ณิชชาพัณณ์ กิตติพรภาณุวงศ์ มารดาชาวไทย เริ่มเข้าสู่วงการบันเทิงจากการแสดงละครโทรทัศน์ตั้งแต่เด็ก เรื่อง กรงเพชร เมื่อปี พ.ศ. 2546 รวมไปถึงงานพรีเซนเตอร์โฆษณาให้กับสินค้าหลายชิ้น และได้รับการผลักดันจาก คุณเก๋ ผู้จัดการส่วนตัวนักแสดงปัจจุบัน ของ ซี ศิวัฒน์ , เอมี่ กลิ่นประทุม , นิว วงศกร , นาว ทิสานาฏ , เชียร์ ฑิฆัมพร , ดอม เหตระกูล , แม็ค วีรคณิศร์ ฯลฯ ให้ได้รับการเซ็นสัญญาเป็นนักแสดงของ ช่อง 7 HD ปัจจุบันจบการศึกษาระดับปริญญาตรี คณะวารสารศาสตร์และสื่อสารมวลชน หลักสูตรนานาชาติ จากมหาวิทยาลัยธรรมศาสตร์ ปีการศึกษา 2559 แก้วใสเคยเป็นดรัมเมเยอร์ งานฟุตบอลประเพณีจุฬาฯ-ธรรมศาสตร์ ครั้งที่ 69
เฮลโลวีนัส
เฮลโลวีนัส (; ฮันกุล: 헬로비너스) เป็นเกิร์ลกรุ๊ปในแนวเค-ป๊อปและป๊อปแดนซ์ เดบิวต์ตัวในวันที่ 9 พฤษภาคม ค.ศ. 2012 ด้วยจำนวนสมาชิก 6 คน ในสังกัดค่ายพลีดิสเอนเตอร์เทนเมนต์ แต่ปัจจุบันได้อยู่ในสังกัดค่ายแฟนตาจิโอมิวสิก
เฮลโลวีนัสเปิดตัวในวันที่ 9 พฤษภาคม ค.ศ. 2012 พร้อมกับมินิอัลบั้ม Venus พร้อมด้วย 4 ซิงเกิลแรก ได้แก่ "Hello, Venus, Excitement, Love Appeal" โปรดิวซ์ โดย โช ยองซู และคิม แทฮยอน ในสังกัดพลีดิสเอนเตอร์เทนเมนต์ ด้วยภาพลักษณ์สดใส น่ารัก ในฐานะวงรุ่นน้องของอาฟเตอร์สกูล
แต่หลังจากนั้นไม่นาน ยุนโจ ก็ได้รับบาดเจ็บที่ข้อเท้า ทำให้ไม่อาจขึ้นแสดงสดได้ ทางต้นสังกัดจึงให้อีก 5 คนที่เหลือแสดง รวมถึงการเล่นมิวสิควีดีโอด้วย ที่ยุนโจก็ปรากฏตัวเพียงไม่กี่ฉาก
ต่อมาในปลายปีเดียวกันก็เปิดตัวมินิอัลบั้มชุดที่ 2 What Are You Doing Today
ต่อมาได้เปิดตัวมินิอัลบั้มชุดที่ 3 Do You Want Some Tea? ในวันที่ 2 พฤษภาคม ค.ศ. 2013 ด้วยมิวสิควีดีโอสีสันสดใส
ในกลางปี ค.ศ. 2014 สมาชิก 2 คนของวง คือ ยู อารา และยุนโจ ต้องออกจากวงไป เนื่องจากเป็นสมาชิกที่สังกัดกับทริเซลล์มีเดีย เมื่อหมดสัญญาลงจึงต้องกลับเข้าสังกัด ทางวงจึงเหลือสมาชิกเพียง 4 คน และได้รับสมาชิกใหม่เพิ่มเข้ามา 2 คน คือ ยอรึม หรือซัมเมอร์ กับ ซอยอง พร้อมกับเปลี่ยนสังกัดใหม่เป็นแฟนตาจิโอมิวสิก และเปลี่ยนภาพลักษณ์ใหม่กลายเป็นสวย เซ็กซี่ ในปลายปีเดียวกัน พร้อมกับมินิอัลบั้มชุดใหม่ กับซิงเกิล "Sticky Sticky" และ"Whisky"
ในเดือนกรกฎาคม ค.ศ. 2015 เฮลโลวีนัสได้เป็นพรีเซนเตอร์โปรโมตการแข่งขันกีฬาทหารโลกครั้งที่ 6 (6th Military World Games) ที่จัดขึ้นที่เมืองมึงยอง เกาหลีใต้
วัดไทยสิริราชคฤห์
วัดไทยสิริราชคฤห์ เป็นวัดไทยแห่งแรก ในเมืองราชคฤห์ เมืองในสมัยพุทธกาลที่มีประวัติความเกี่ยวข้องกับพระพุทธศาสนามากที่สุดแห่งหนึ่ง วัดแห่งนี้ เริ่มก่อสร้างมาตั้งแต่ปี พ.ศ. 2546 มีเนื้อที่ราว 10 ไร่ (4 เอเคอร์) อยู่ห่างจากวัดเวฬุวันมหาวิหาร สถานที่พระสัมมาสัมพูทธเจ้าทรงแสดงโอวาทปาฏิโมกข์ และพระอารามแห่งแรกในพระพุทธศาสนา ประมาณ 500 เมตร ปัจจุบันมีพระครูปลัดสุวัฒนพุทธิคุณ (วิเชียร วชิรวํโส ดร.) เป็นประธานสงฆ์
วัดไทยสิริราชคฤห์ ได้เริ่มก่อตั้งขึ้นเมื่อปี พ.ศ. 2544 โดยมี พระครูปลัดสุวัฒนพุทธิคุณ (วิเชียร วชิรวํโส ดร.) เป็นผู้ริเริ่มดำเนินการก่อสร้าง ในนามพุทธบริษัทชาวไทย โดยดำริจากการจัดงานฉลองอรรถกถาฉบับมหาจุฬาฯ สังคายนาย้อนยุค ณ ถ้ำสัตบรรณคูหา เมื่อปี พ.ศ. 2544 โดยที่ตั้งของวัดไทยสิริราชคฤห์ อยู่บริเวณด้านภูเขาเวภารบรรพต สถานที่ทำปฐมสังคายนาในสมัยพุทธกาล
การก่อสร้างวัดไทยสิริราชคฤห์ในระยะแรก ได้รับความอนุเคราะห์จาก พระครูสิทธิปริยัติวิเทศ (พระมหาฉลอง จนฺทสิริ) และนายไซเลนเดอร์ ชาวเมืองราชคฤห์ ดำเนินการจัดหาซื้อที่จากชาวอินเดีย โดยความอุปถัมภ์จากพุทธบริษัทไทย จนสามารถประกอบพิธีวางศิลาฤกษ์เมื่อวันที่ 16 กุมภาพันธ์ พ.ศ. 2546 ตรงกับวันมาฆบูชา โดยมีพระพุทธวงศมุนี (บุญมา ทีปธมฺโม) อดีตเจ้าอาวาสวัดจักรวรรดราชาวาส เป็นประธานวางศิลาฤกษ์ โดยการก่อสร้างวัดไทยสิริราชคฤห์ มีพระเทพโพธิวิเทศ (ทองยอด ภูริปาโล) เจ้าอาวาสวัดไทยพุทธคยา เป็นประธานการก่อสร้าง และมีผู้ถวายปัจจัยในการก่อสร้างและถวายความอุปถัมภ์ในนามพุทธบริษัทชาวไทยตลอดมาจนถึงปัจจุบัน
วัดไทยสิริราชคฤห์ ตั้งอยู่บริเวณทิศเหนือ ด้านล่างของภูเขาเวภารบรรพต สถานที่ทำปฐมสังคายนาในสมัยพุทธกาล และตั้งอยู่ทางทิศตะวันตก ห่างจากวัดเวฬุวันมหาวิหาร พระอารามแห่งแรกในพระพุทธศาสนา ประมาณ 500 เมตร
ศาสนสถานและถาวรวัตถุภายในวัดไทยสิริราชคฤห์ ได้เริ่มดำเนินการก่อสร้างมาตั้งแต่ ปี พ.ศ. 2546 จนถึงปัจจุบัน ประกอบไปด้วย กุฎิพระจำพรรษา จำนวน 9 หลัง, อาคารสถานพยาบาล 2 ชั้น 5 ห้อง 1 หลัง, อาคารปฏิบัติธรรมเฉลิมพระเกียรติ สูง 5 ชั้น 15 ห้อง 1 หลัง, ศาลาโรงทาน จำนวน 1 หลัง, วิหารพระพุทธมงคลราชคฤห์ 1 หลัง, ลานธรรมจักร, เสาหินพระเจ้าอโศฏ, ซุ้มประตูทรงไทยขนาดใหญ่ 1 หลัง, อาคารโรงเรียนวิถีพุทธ 5 ห้อง 1 หลัง, ห้องน้ำรวม 13 ห้อง, กำแพงรอบวัด, ก้องเก็บพัสดุ และสำนักงานกลางของวัด เป็นต้น
กูเกิล ไอโอ
กูเกิล ไอโอ () เป็นงานประชุมนักพัฒนาประจำปี จัดขึ้นโดยกูเกิล ในเมืองซานฟรานซิสโก, รัฐแคลิฟอร์เนีย สหรัฐอเมริกา โดยกูเกิล ไอโอเป็นการประชุมในเชิงลึกถึงการสร้างเว็บไซต์, โทรศัพท์มือถือ และโปรแกรมประยุกต์ รวมไปถึงการเปิดตัวเทคโนโลยีใหม่ เช่นระบบปฏิบัติการแอนดรอยด์, กูเกิล โครม, กูเกิล โครมโอเอส, กูเกิล เอพีไอ, กูเกิล เว็บทูลคิต, แอปเอนจิน และอื่น ๆ
กูเกิล ไอโอ เริ่มจัดขึ้นในปี พ.ศ. 2551 โดย "I" และ "O" มีความหมายถึง อินพุต และเอาต์พุต และ "Innovation in the Open" ซึ่งหมายถึงการเปิดตัวนวัตกรรมใหม่ ๆ ส่วนงานที่คล้าย ๆ กันคือ กูเกิล เดเวลอเปอร์เดย์
ฤดูร้อนนั้น ฉันตาย
Last Summer ฤดูร้อนนั้น ฉันตาย เป็นภาพยนตร์ไทย แนวสยองขวัญ เข้าฉายในโรงภาพยนตร์ในวันที่ 27 มิถุนายน พ.ศ. 2556
ฤดูร้อนนั้น…จอย (พิมพกานต์ แพร่คุณธรรม)เด็กสาวอนาคตสดใสในวงการบันเทิง โพสต์สเตตัสว่า ‘อยากตาย’ สิงห์ (จิรายุ ละอองมณี)หนุ่มหล่ออนาคตไกลอยากปลอบใจจึงแอบขับรถพ่อมารับเธอกับเพื่อนสนิท มีน (สุทัตตา อุดมศิลป์) โดยพาคู่หู กานต์ (กฤษ สถาปนพิทักษ์กิจ) ไปเที่ยวทะเลด้วยกันเป็นครั้งแรก แต่ค่ำคืนแห่งความสนุกกลับกลายเป็นคืนสยอง เมื่อเกิดโศกนาฏกรรมไม่คาดฝันขึ้นคือ จอยตายและเธอยังคงติดตามคนที่รักและใกล้ชิดไปทุกหนแห่ง ทั้งคนรัก เพื่อนสนิท และน้องชายคือ ติ่ง (เอกวัฒน์ เอกอัจฉริยา) ผีจอยมีเรื่องอยากบอกกับคนเป็น แต่ล้วนไม่มีใครอยากรับรู้หรือจดจำ จนเป็นเหตุให้เกิดเรื่องราวระทึกขวัญที่เขย่าหัวใจของคนเคยเป็นวัยรุ่นทุกคน
ภัสรภรณ์ เจติยานุวัตร
ภัสรภรณ์ เจติยานุวัตร เดิมชื่อ ภัสรภรณ์ คนคำแหง (ชื่อเล่น : นุ้ย) ในปี 2554 ได้เข้าประกวด Miss Thailand Universe 2011 และได้รับตำแหน่งรองอันดับ 2 ไปประกวด Miss Tourism International 2011 ที่ประเทศมาเลเซีย
อาสนวิหารเซอแนซ
อาสนวิหารเซอแนซ () เรียกชื่อเต็มว่า อาสนวิหารแม่พระรับเกียรติยกขึ้นสวรรค์แห่งเซอแนซ () ในปัจจุบันมีฐานะเป็นโบสถ์ประจำเขตแพริช นิกายโรมันคาทอลิก ในอดีตเคยมีฐานะเป็นอาสนวิหารประจำมุขมณฑลเซอแนซซึ่งต่อมาได้ถูกยุบลงเป็นส่วนหนึ่งของมุขมณฑลดีญตั้งแต่ปี ค.ศ. 1801 เป็นต้นมา (ตามความตกลง ค.ศ. 1801) ตั้งอยู่ที่เมืองเซอแนซ จังหวัดอาลป์-เดอ-โอต-พรอว็องส์ ในแคว้นพรอว็องซาลป์โกตดาซูร์ ประเทศฝรั่งเศส สร้างขึ้นเพื่อเป็นเกียรติแก่พระแม่มารีรับเกียรติยกขึ้นสวรรค์
อาสนวิหารแห่งนี้ได้ขึ้นทะเบียนเป็นอนุสรณ์สถานทางประวัติศาสตร์เมื่อปี ค.ศ. 1910
อาสนวิหารแห่งนี้ได้รับการสร้างขึ้นในสถาปัตยกรรมโรมาเนสก์แบบพรอว็องส์ ในสมัยคริสต์ศตวรรษที่ 12 และ 13 โดยสร้างบนสถานที่เดิมของโบสถ์หลายแห่งที่เคยสร้างมาก่อนในสมัยโบราณ การก่อสร้างนั้นเริ่มในปี ค.ศ. 1176 สันนิษฐานว่าเป็นสมัยการปกครองของมุขนายกปง โดยเริ่มจากบริเวณฝั่งมุขโค้งแล้วตามด้วยบริเวณกลางโบสถ์ในสมัยคริสต์ศตวรรษที่ 13 และได้รับการเสกขึ้นเป็นอาสนวิหารเมื่อวันที่ 22 ตุลาคม ค.ศ. 1246 โดยมุขนายกกีโยมที่ 3
ต่อมาในยุคสมัยของสงครามศาสนาของฝรั่งเศส หอนาฬิกาได้ถูกทำลายลงในปี ค.ศ. 1569 โดยกองทัพฝ่ายโปรเตสแตนต์ซึ่งนำโดยอ็องตวน เดอ โมว็อง ซึ่งได้เข้าบุกทำลายอาสนวิหารภายหลังจากชัยชนะที่เมืองกัสแตลาน บริเวณมุขทางเข้าหลักได้ถูกทำลาย รวมทั้งเครื่องตกแต่ง สมบัติ และอุปกรณ์พิธีต่าง ๆ ได้ถูกเผาทำลายภายในอาสนวิหารจนหมดสิ้น นอกจากนี้ บริเวณวิหารคด และอาคารที่พักสงฆ์ก็ได้ถูกทำลายลงในช่วงนี้ด้วย
มุขนายกฌ็องที่ 3 แห่งโกลส เดอ มงชี ได้เริ่มโครงการบูรณะทันทีตั้งแต่ปี ค.ศ. 1572 โดยมีการติดตั้งโครงหลังคาใหม่สำหรับคลุมเพดานและลดการรั่วซึมของน้ำฝน ต่อมาในปี ค.ศ. 1684 ได้มีการซ่อมแซมบางส่วนเพิ่มเติมโดยพบหลักฐานการจ่ายเงินให้ฌ็อง-บาติสต์ และฟร็องซัว อิสนาร์ ผู้รับเหมาชาวเมืองเซอแนซ
ส่วนหอระฆังนั้นถูกสร้างขึ้นใหม่ในปี ค.ศ. 1713 มุขนายกอามา เดอ ว็อลกซ์ ได้มีโครงการที่จะบูรณะอาสนวิหารครั้งใหญ่ แต่เนื่องจากเขาได้มรณภาพลง จึงทำให้โครงการนี้ยุบไปโดยปริยาย
ต่อมาในปี ค.ศ. 1790 ได้มีการยุบมุขมณฑล และลดฐานะของอาสนวิหารเป็นเพียงโบสถ์ประจำแพริช ซึ่งมีผลเป็นทางการตามความตกลง ค.ศ. 1801
ไอโฟโต้
ไอโฟโต้ () เป็นโปรแกรมซอฟต์แวร์จัดการภาพถ่ายดิจิตอล พัฒนาโดย แอปเปิล และจัดจำหน่ายในรูปแบบคอมพิวเตอร์ส่วนบุคคลแมคอินทอช โดยเป็นส่วนหึ่งมาจากชุดไอไลฟ์ ของการจัดการใช้งานสื่อดิจิตอล จัดจำหน่ายครั้งแรกในปี 2002 ไอโฟโต้ สามารถนำไปใช้จัดระเบียบ, ตัดต่อ, พิมพ์ และแชร์ภาพถ่ายดิจิตอล
โคเบะวิงสเตเดียม
โคเบะวิงสเตเดียม () หรือ โคเบะซิตี้มิซะกิปาร์คสเตเดียม () เป็นสนามฟุตบอล ตั้งอยู่ในบริเวณสวนมิซะกิ เขตเฮียวโงะ เมืองโคเบะ มีความจุทั้งสิ้น 30,132 ที่นั่ง ใช้เป็นสนามเหย้าของสโมสรฟุตบอลวิสเซล โคเบะ ในเจลีก และสโมสรรักบี้โคเบะสตีลโคเบลโกสตีลเลอร์ส
โคเบะวิงสเตเดียมเคยเป็นหนึ่งในสนามฟุตบอลที่ใช้จัดการแข่งขันฟุตบอลโลก ในปี ค.ศ. 2002
ฮาจะเกร็ง รีบอร์น
ฮาจะเกร็ง รีบอร์น เป็นรายการโทรทัศน์ประเภทรายการวาไรตี้โชว์ซิทคอม ผลิตโดยบริษัท ลักษ์ 666 จำกัด ออกอากาศทางช่อง สาระแน แชนแนล ทุกวันจันทร์ถึงศุกร์ เวลา 20.05 - 21.00 น. โดยรายการนั้นได้นำรายการ ฮาจะเกร็ง กลับมาทำใหม่หลังจากที่ยุติออกอากาศของรายการฮาจะเกร็งเป็นเวลา 1 ปี จากการคำเรียกร้องจากผู้ชมทางรายการ โดยยังคงใช้รูปแบบรายการเหมือนเดิมและเพิ่มนักแสดงประจำรายการ โดยในสองสัปดาห์แรกได้ตัดช่วงบทลงโทษออกไปแทนและเน้นช่วงละครเป็นหลัก ออกอากาศครั้งแรกเมื่อวันที่ 6 พฤษภาคม พ.ศ. 2556ในการบันทึกเทปรายการบางครั้ง หากนักแสดงประจำรายการคนใดไม่สามารถมาร่วมรายการได้ จะมีนักแสดงรับเชิญมาร่วมแสดงละครแทน ดังนี้